text: 'மாஸ்டர்' படத்தில் நடித்திருந்த இவருக்கு, திருமணமே முடிந்து விட்டது..! - இதோ அழகிய ஜோடியின் புகைப்படம்.. - Tamilanmedia.in HomeDon't Miss'மாஸ்டர்' படத்தில் நடித்திருந்த இவருக்கு, திருமணமே முடிந்து விட்டது..! - இதோ அழகிய ஜோடியின் புகைப்படம்.. 'மாஸ்டர்' படத்தில் நடித்திருந்த இவருக்கு, திருமணமே முடிந்து விட்டது..! – இதோ அழகிய ஜோடியின் புகைப்படம்.. பிரபல ஆதித்யா தொலைக்காட்சியில் நடிக்கும் நடிகர் தான் கலாட்டா குரு. இவர் ஆரம்பத்தில் மேடை கலைஞராக இருந்து தற்போது ஆதித்தியா தொலைக்காட்சியில் தொகுப்பாளராக பணிபுரிந்து வந்தார். இவரை காண்பதற்கு மிகவும் எளிமையாகவும் நகைச்சுவை செய்து மக்களை கவரும் பே ச்சாளரா கவும் இரு க்கிறார். மேலும், வெள்ளி திரை சினிமா க்களில் சி று சி று வேட ங்களில் நடித்து வந்தார். தற்போது 2021ஆம் ஆண்டு இயக்குனர் லோகேஷ் கனகராஜ் இயக்க த்தில் நடிகர் விஜய் நடித்து வெ ளிவந்த மா ஸ்டர் திரைப்ப டத்தில் கலா ட்டா குருவும் சிறு கதாபா த்திரத்தில் நடித்தி ருந்தார். இத்திரைப்படத்தில் போ தை க்கு அ டிமையாகும் மாணவர்களை மீ ட்கும் ஹீ ரோ கதாபா த்திரத்தில் நடிகர் விஜய் நடித்தி ருந்தார். மேலும், இந்த திரைப்ப டத்தில் நடிகர் கலா ட்டா கு ரு நடிகர் விஜயின் வீட்டில் வேலை செ ய்பவராக நடித்திரு ந்தார். இவரை பார் ப்பதற்கு சி றிய பை யனாக இருந்தாலும் நிஜத்தில் இவருக்கு திருமணமா கி விட்டது. சமீபத்தில் நடிகர் கலாட்டா குரு தனது திருமண புகைப்படங்களை சமூக வலைத்தளத்தில் வெளியிட்டார். இந்த செய்தியை அறிந்த இவர்களின் ரசிகர்கள் சமூக வலைதளங்களில் வெளியிட்டு இணையத்தில் வைரலாகி வருகி ன்றனர். Previous articleமாடர்ன் உடையில் போஸ் கொடுத்து ரசிகர்களை ம ய க்கும் சீரியல் நடிகை பவித்ரா..! சொக்க வைக்கும் புகைப்படங்கள் உள்ளே..


source: wikipedia

text: மில்லெனியம் டோம் இங்கிலாந்தின் தென்கிழக்கு லண்டனில் அமைந்துள்ளது. மூன்றாவது ஆயிரவாண்டின் தொடக்கத்தைக் குறிக்கும் வகையில் அமைந்த கண்காட்சியொன்றுக்காக இது கட்டப்பட்டது. அக்கண்காட்சி ஜனவரி 1, 2000 முதல் டிசம்பர் 31, 2000 வரை நடைபெற்றது. கட்டிடக்கலை தொடர்பான குறுங்கட்டுரைகள் இங்கிலாந்து


source: CulturaX

text: தலை உருட்டும் கலை! | Tamil Comedy Story | DEENADAYALAN N 5 mins 307 5 mins 307 Tamil Story : #10 Tamil Story Comedy : #1 தலையை உருட்டுதல் இந்த ஜென்மம் அரட்டை Just a Comedy! (பழங்கதை பேசல்) (Just a Joke Please) வியப்போ வியப்பு! மகன்கள் இரண்டு பேருக்குமே பெங்களூரிலிரிந்து சென்னைக்கு மாற்றல்! அதைவிட மகிழ்ச்சியோ மகிழ்ச்சி! நான் பணி புரியும் மத்திய அரசு நிறுவனம் சென்னையிலிருந்து வெறும் எழுபது கிலோ மீட்டர் தொலைவில்தான் இருந்ததால், மகன்கள் வாராவாரம் வீட்டிற்கு வரலாம். நாங்களும் (நானும், மனைவியும்) நினைத்தால் சென்னை சென்று எங்கள் குழந்தைகளை பார்த்து வரலாம். ஏறத்தாழ எட்டு வருடங்கள் குழந்தைகளின் கல்லூரிப் படிப்பு மற்றும் அவர்களின் பணியிடம் காரணமாக, நாங்கள் ரொம்பவும் விலகியிருந்து, இப்போதுதான் அருகாமையில் வந்திருக்கிறோம். எனவே ஆனந்தம் பொங்கி வழிந்தது. குழந்தைகளைப் பிரிந்து இருப்பது என்பது ஒரு கொடுமை! அவர்களின் பதினாறு வயது வரை நம்முடன் இருந்து விட்டு பின் 'படிப்பு' என்பதற்காக வெளியேறுபவர்கள் – அதன் பின் – 'பணி' காரணமாக தொலை தூர மாவட்டங்கள் அல்லது மாநிலங்களுக்கு சென்று விடுவது என்பது பெற்றோருக்கு ஆண்டவன் வழங்கும் ஒரு தண்டனையோ என்று கூட எங்களுக்கு தோன்றியது உண்டு. வெளிநாடு சென்று பணி புரியும் குழந்தைகள் பற்றியோ – அதன் பிறகு திருமணம் புரிந்து கொண்டு அங்கேயே தங்கி விடுவதையோ இங்கே நான் குறிப்பிடவில்லை அந்தக் கதை.. தனிக் கதை.. சொந்தக் கதை.. சோகக் கதை! அந்த மனக்குமுறலை பிரிதொரு சந்தர்ப்பத்தில் பகிர்ந்து கொள்வோம். மகன்கள் இருவரும் சென்னை வந்தவுடன் இருவரும் சென்னையில், பி.ஜி.யில்தான்(paying guest) தங்கினார்கள். ஒரு வாரம் அவர்கள் எங்களிடம் வந்தார்கள். மறுவாரம் நாங்கள் சென்னை போனோம். அப்புறம்.. அப்புறம் என்ன? இரண்டு மகன்களும் ஆரம்பித்தார்கள்... 'இங்கே ஒர் வீடு எடுத்து நாம் நால்வரும் ஒன்றாக தங்கிக் கொள்வோமே. ஜாலியாக இருக்கும்' என்றார்கள். 'அதெப்படி.. என் அலுவலகம் எழுபது கிலோ மீட்டர் தொலைவு தள்ளி இருக்கிறதே.. நான் எப்படி இங்கே தங்க முடியும்?' நான் சூழலை விளக்கினேன். 'ஏன்? கணேசன் அங்கிள், மோகன் அங்கிள் போல் நீங்களும் நாள்தோரும் சென்னையிலிருந்து சென்று வரலாமே!' என்றனர். என் மனைவியும் அவர்களுக்கு பின் பாட்டு பாடி ஒத்து ஊதினார். 'அலுவலகத்தில் அனுமதி கிடைக்காது' என்று சொல்லி அதற்கான காரண காரியங்களை விளக்கினேன். 'அப்படியானால் வி ஆர் எஸ் கொடுத்து விடுங்கள்' கூலாக இரு மகன்களும் கூறினார்கள். 'மாதம் 'இவ்வளவு' சம்பளம் வாங்குகிறேன் – அதை இழக்க வேண்டுமா; இவ்வளவு சீக்கிரம் வி ஆர் எஸ் வாங்க வேண்டுமா?; என நிறைய கேள்விகள் எழுப்பினேன். 'இனி நமக்கு பணம் தேவையில்லை.. நாங்கள் சம்பாதிக்க ஆரம்பித்து விட்டோம்.. நிலையில்லாத(!) இந்த வாழ்வில், நாம் சேர்ந்து இருக்கப் போகும் இந்த நான்கைந்து வருடங்கள், கடவுள், இந்த ஜன்மத்தில் நமக்கு அளித்த மிகப்பெரிய வரமாக இருக்கும்..' என நிறைய 'மன நிறைவு – நிம்மதி' யைச் சார்ந்து கருத்துக்கள் முன் வைக்கப்பட்டன. பொருள் ஆசை அகன்றது! பிள்ளைகள் பாசம் வென்றது!! 'நால்வரும் நலமுடன் நிம்மதியாக சென்னை பெசண்ட் நகரில் அறுபடை வீடு முருகன் கோயிலுக்கு அருகாமையில் வீடெடுத்து வசிக்க ஆரம்பித்தோம். ஒரு வருடம் கழித்து பெரிய மகனுக்கு சில மாதங்களுக்கு சுவிட்சர்லாந்து போக வேண்டியிருந்தது. (பிற்பாடு அது பல மாதங்களாக இழுத்து விட்டது. நல்ல வேளை. சிறிய மகனுக்கு எந்த மாற்றமுமில்லை. ஆனால் அவருக்கு மதியம் மூன்றுலிருந்து இரவு பன்னிரண்டு மணி வரை பணி நேரம். எனவே எனக்கும் மனைவிக்கும் நிறைய நேரம் இருந்தது. பெசண்ட் நகர் பீச், பிள்ளையார் கோயில், எல்லாம் வல்ல முருகப்பெருமானின் அறுபடை வீடு கோயில். அஷ்டலக்ஷ்மி கோயில், மார்க்கெட், அது இது என்று கழிந்தாலும் இன்னும் நிறைய நேரம் மிச்சம் இருந்தது. குறிப்பாக மாலை ஆறு முதல் இரவு பனிரெண்டு வரை போரடிக்காமல், மகன் வரும் வரை, பொழுதைக் கழிக்க வேண்டுமே! எனவே மாலை ஆறு முதல் இரவு பதினோரு மணிவரை எங்கள் (சிறிய) அடுக்கு மாடி குடியிருப்பின் மொட்டை மாடியை தஞ்சம் அடைந்தோம். அந்த நேரத்தில், ஓரிரு அரிதான சந்தர்ப்பங்களைத் தவிர, அங்கு வேறு யாரும் வரமாட்டார்கள். இரண்டு நாற்காலிகளுடன் மேலே போய் விட்டால் ஏதாவது பேசி பொழுதைப் போக்குவோம். அப்போதுதான், இப்படி வெட்டிப் பேச்சு பேசி(!) பொழுதைக் கழிப்பதை விட, சுவாரஸ்யமாக பேசி பொழுதைக் கழிக்கும் ஒரு கலை உருவானது. அந்தக் கலை கொடுக்கும் சுவாரஸ்யமும், ஆர்வமும், மகிழ்ச்சியும், புலகாங்கிதமும், ஒரு தொலைக்காட்சி சீரியலோ, ஒரு திரைப்படமோ, ஒரு வார இதழோ, ஒரு வீடியோ விளையாட்டோ கொடுக்க முடியாது என்பதை உணர்ந்தோம். அந்தக் கலை எங்களுக்குள் எப்படி புகுந்தது என்பது தெரியாது. ஏனெனில் அதற்காக நாங்கள் எந்த விதமான திட்டமிடுதலும் நடத்தவில்லை. அது தானாகவே வந்து புகுந்து கொண்டது என்றுதான் சொல்ல வேண்டும். அதைப் பற்றி சற்று விலாவரியாக பார்ப்போம்! 'என்னங்க.. நம்ம நடைப்பயிற்சி போறப்போ சில பிரபலங்களும் வருவாங்களே பார்க்கறீங்களா?' மனைவி கேட்டார் 'ஆமாம்.. ஆமாம்.. நீலு சார், மேத்தா சார், நடிகர் பப்லு சார் தன் குழந்தையுடன், சில நடிகர் நடிகைகள், கராத்தே ஹுசைனி சார், சில மாடல் பெண்கள்/ஆண்கள், சில பிரபலங்கள் என சர்வ சாதாரணமாக போவதைப் பார்த்திருக்கிறேனே..' 'நீலு சார் எவ்வளவு படங்கள்ளே நடிச்சிருப்பாரு.. ' 'அவுரு நிறைய சோ சாருடன் நடிச்சிருக்காரு.. பாலச்சந்தர் படத்துலே பெரும்பாலும் நடிப்பாரு.., 100/100 படத்துலே அவரோட 'கமிங் டு கால்குலஸ்' நகைச்சுவையை மறக்கவே முடியாது..' இப்படியாக வழியில் பார்த்தவர்களை பற்றி பேசிக் கொண்டிருந்த எங்கள் பேச்சு மற்ற சொந்த பந்தங்கள், நட்புகள், தெரிந்தவர்கள் என விரிவடைந்தது. ஒருநாள் புது செருப்பு வாங்கிக் கொண்டு திரும்பி இருந்தோம். அன்று, 'என்னங்க.. என் தம்பியப் பார்த்திருக்கீங்க அல்ல..' என்று மனைவி ஆரம்பித்தாள். 'யாரு அந்த 'கர்ணமகாப்ரபு' மாதிரி எப்பவும் பேசுவானே.. உன்னோட ரெண்டாவது பெரியம்மாவோட மகன்.. அவனா?' 'அவனேதாங்க..' 'அவன் சரியான 'கஞ்சமகாப்ரபு'.. ஆச்சே.. அவனை 'புதுசெருப்பு'ன்னுதானே சொல்லுவீங்க..' 'ஆமாங்க.. அவனுக்கு எப்பிடி அந்தப் பேர் வந்ததுன்னு கேளுங்க.. ஒரு தடவை எங்க சித்தி மகள் கல்யாணத்துலே இவனோட செருப்பு தொலைஞ்சு போச்சி.. இவன் ரொம்ப கடுப்பாயி ஒரு பணக்கார அம்மாவோட ஒரு ஜோடி புது செருப்பை எடுத்து பையிலே மறைச்சு வெச்சிட்டான். அந்தம்மா 'லோலோ'ன்னு கத்திகிட்டு எல்லாரோட காலையும் உத்து உத்து பார்த்துகிட்டு இருந்துச்சி.. அந்த நேரம் பார்த்து, இவன் மேலே, எல்லாருக்கும் 'கூல்ட்ரிங்க்' குடுத்துகிட்டு இருந்த ஒரு ஆள் திடீர்னு மோத, இவன் கீழ விழுந்து, அவன் பையிலே மறைச்சு வெச்சிருந்த புது செருப்பு ரெண்டும் வெளியே வந்து விழுந்துருச்சி.. அதைப் பாத்து.. அந்த அம்மா அவனை திட்ட ஆரம்பிச்சாங்க பாருங்க... இவனுக்கு ரொம்ப அவமானமா போயிருச்சி..' 'ஆமா ஆமா.. நீ சொன்ன உடனே எனக்கு ஒன்னு ஞாபகம் வருது. ஒரு தடவை என் புது செருப்பு திடீர்னு காணாமல் போயிருச்சி.. எங்க தேடியும் கிடைக்கலே.. ஐநூறு ரூபாய் போச்சேன்னு எனக்கு ஒரே கவலை ஆயிருச்சி. மூனு நாள் கழிச்சி என் தம்பியோட நண்பன் ஒருத்தன் வந்து என் தம்பிகிட்டே, 'டேய் அன்னைக்கு ஏங்க வீட்டுக்கு வந்தப்பொ செருப்பைக் காணோம்னு தேடினையே.. எங்க நாய்தாண்டா கவ்விகிட்டு போய் கிணத்துலே போட்டுருச்சி.. இன்னைக்கி தூர் வாரினப்பொதான் பார்த்தோம்'னு சொல்லி தம்பிகிட்டு கொண்டு வந்து குடுத்தான். பார்த்தா அது என்னோட புது செருப்பு! பக்கத்துலே இருந்த என்னப் பார்த்து அன்னைக்கி ஒரு திருட்டு முழி முழிச்சி அசடு வழிஞ்ஜான் பாரு என் தம்பி.. அப்பொ இருந்து எப்பொ செருப்பு வாங்கினாலும் எனக்கு அவன் ஞாபகம்தான் வரும்.' 'உனக்கு சொர்ணக்கா தெரியுமில்லே..' 'ஆமா.. நம்ம கல்யாணத்துக்கு கூட தர்காபூர்ல இருந்து வந்திருந்தாங்களே..; 'கரெக்ட்.. கல்யாணத்துக்கு ஒரு வாரம் முன்னாடியே குடும்பத்தோட வந்துட்டாங்க.. திடீர்னு ஒரு நாள் அந்தக்காவோட 'கம்மல்' ஒன்னு தொலைஞ்சி போச்சி.. 'குளிக்கப் போகும்போது அவுத்து வெச்சிட்டு மறந்து வந்துட்டேன்.. இப்பொ போய் பார்த்தா காணோம்..' என்று புலம்ப ஆரம்பித்து விட்டார்கள். அவங்களுக்கு ஊர்லே இருந்து வந்திருந்த ஒரு அத்தை மேல சந்தேகம். அதனால 'ஜாட மாடை'யா பேசி பயங்கரமா சாபம் குடுத்துகிட்டே இருந்தாங்க. 'வெத்தலைலே மை போட்டுப் பார்த்து புடிச்சிருவேன்.. எலுமிச்சம்பழம் மந்திரிச்சி 'மூனு ரோடு முக்கு'லே பிச்சிப் போட்டன்னா எடுத்தவங்களோட கை காலெல்லாம் அதே மாதிரி பிச்சிகிட்டுப் போயிடும்' அப்பிடி இப்பிடீன்னு வசவு பாடி பயமுறுத்திகிட்டே இருந்தது.' அதைக் கேட்ட அவங்க வீட்டுக்காரர் ,அப்பொ அப்பொ 'சரி விடு விடு' என்று சமாதானப் படுத்த முயற்சி பண்ணினார். அப்போதும் அந்தக்கா அடங்கலை. 'சரி.. நான் தான் எடுத்தேன்னு வெச்சிக்கோயேன்..' என்று அவர் சொன்னதும், 'ஓ. சங்கதி அப்பிடியா.. அவ (எடுத்ததாக நினைக்கப் படுபவர் – அந்தம்மாவுக்கு அப்போ அம்பது அம்பத்தஞ்சு வயசு இருக்கும்) அந்த காலத்துலே உங்களுக்கு மொறைப் பெண்ணாமே.. அதனாலே, அவளக் காப்பாத்துறீங்களாக்கும்'ன்னு கணவனை 'பிலுபிலு'ன்னு புடிச்சிகிட்டாங்க. கணவன் எவ்வளவு சொல்லியும் அடங்கவில்லை. கம்மலை விட்டு விட்டு அந்தக் 'கால காதலர்களா நீங்க' என்கிற அளவுக்கு வெளிப்படையாக கணவனையும், ஜாடையில் அந்த அம்மாவையும் பொரிந்து தள்ளிக் கொண்டிருந்தாள். பொறுக்க முடியாத கணவன் , 'சனியனே.. இந்தா உன் கம்மல்' அப்பிடீன்னு வேட்டி மறைத்திருந்த தன் பட்டா பட்டி அண்டர்வேரிலிருந்து அந்த கம்மல்களை தூக்கிப் போட்டாரே பாக்கணும்! சொர்ணக்கா அப்பிடியே பேய் அறைஞ்ச மாதிரி ஆயிட்டாங்க. அந்த நேரம் பார்த்து – இவ்வளவு நேரம் சொர்ணக்கா கழுவி ஊற்றிக் கொண்டிருந்த அந்த ஐம்பது-அம்பத்தஞ்சு வயசு அம்மாவும் வர, சொர்ணக்காவுக்கு மேலும் அதிர்ச்சி. நிலைமையை எப்படியாவது சமாளிக்கணுமே. அதனாலே சொர்ணக்கா, 'அக்கா இந்த பாவி மனுஷனே பார்த்தையா..' என்று அவர் முன்னால் கணவனை வசை பாட ஆரம்பித்தாரே பார்க்கலாம். அவ்வளவுதான். கணவர் அங்கிருந்து ஓடியே போய் விட்டார். அதுக்கப்புறம் ஊருக்குப் போற வரைக்கும் சொர்ணக்கா கண்ணுலையே அவுரு படலையே. 'இப்பிடிதாங்க.. அப்போ நாங்கெல்லாம் சின்னக் குழந்தைங்க.. ஒரு தடவை எங்க அப்பா யாருக்கோ பணம் குடுக்க வேண்டி இருந்துச்சாம். உடனே எங்க மாமாவை (அதாவது எங்க வீட்டோடவே இருந்த எங்க அம்மாவோட தம்பியை) கூப்பிட்டு பணத்தைக் கொண்டுபோய் குடுத்துட்டு வர சொல்லி அனுப்பி இருக்காரு. ஆனா பணத்தோட போன எங்க மாமா ரெண்டு நாள் கழிச்சுத்தான் வீட்டுக்கே வந்திருக்காரு. எல்லாப் பணத்தையும் கண்ட மாதிரி செலவழிச்சிட்டாருன்னு தெரிஞ்சது. உடனே கோபமாயிட்ட எங்க அப்பா அவரை நல்லா திட்டி, இவனுக்கு மூனு நாளைக்கு சோறு போடாதேன்னு கத்தி இருக்காரு. கூட எங்க அம்மாவும் மாமாவை கண்ட படி பேசிட்டாங்க. உடனே எங்க மாமா, மிகுந்த கோபத்துடன் எங்க அப்பாவைப் பார்த்து, 'இப்பொவே இப்படி பண்றீங்களே.. நீங்க எல்லாம் எப்பிடி என்னை காலம் பூராவும் வெச்சி, கடைசி வரைக்கும் கஞ்சி ஊத்தப் போறீங்க'ன்னாரே பாக்கலாம். அவ்வளவு கோபத்திலும் எங்க அப்பாவுக்கும் அம்மாவுக்கும் சிரிப்பு வந்துருச்சி. அப்புறம் அவருக்கு புத்தி மதி சொல்லி சமாதானம் செஞ்சாங்கலாம்.


குறைந்து தமிழ் மக்கள் மத்தியில் இந்த நுண் கடன் நிதி நிறுவனங்களின் கடன் பொறிகளில் விழாமல் இருக்க விழிப்புணர்வு வேலைததிட்டம் கூட தமிழ் மக்களிடத்தில் முன்னெடுக்க படவில்லை.


source: fineweb

text: சூல் விதி சூல் விதியில் இரண்டு விதிகள் உள்ளன ; அவை மின்னோட்டத்தால் ஏற்படும் வெப்பத்தையும் , வெற்றிடத்தில் உள்ள வெப்ப அளவு , அழுத்தம் , கொள்ளளவு , ஆகியவற்றை சார்ந்த ஆற்றலையும் விளக்குகின்றன . |“||மின்பாய் விரட்டி பொழுதுடன் அஃதே தடையும் பெருக்கவெப் பம் |”| சூல் முதல் விதியை சூல் விளைவு என்றும் கூறுவர். இது ஒரு மின் கடத்தியில் பாயும் மின்னோட்டம் உருவாக்கும் வெப்பத்தை விளக்கும் இயற்பியல் விதி ஆகும். சூல் விதியின் படி , ஒரு கடத்தியில் உண்டாகும் வெப்ப ஆற்றலை பின்வருமாறு விளக்கலாம் , இதில் , Q என்பது t காலத்தில் R மின்தடை கொண்ட ஒரு கடத்தியில் பாயும் I மின்னோட்டத்தினால் ஏற்படும் வெப்பம் ஆகும் . இதன் அலகு சூல் ஆகும் . இதை சில நேரங்களில் சூல்-லென்சு விதி என்றும் அழைப்பார்கள் என்னென்றால் இதை பின்னாளில் கேயின்ரிச்சு லென்சு என்பவர் தனியாக கண்டறிந்தார் . சூல் இரண்டாம் விதிப்படி ஒரு வளிமத்தில் ஏற்படும் உள்ளாற்றல் அதன் கொள்ளளவையோ , அழுத்தத்தையோ சார்ந்தவை இல்லை; அவை வெப்ப அளவை மட்டுமே சார்ந்ததாகும் .


கடன் மீட்புத் திட்டம்தொகு இந்தியா பாதிப்புதொகு Last edited on 7 சூலை 2015, at 13:21


ட்ரீம் வாரியர்ஸ் தயாரிப்பில் கார்த்தி நடிப்பில் உருவாகியுள்ள கைதி படத்தின் டீஸர் வெளியாகி வைரலாகி வருகிறது. மாநகரம் படத்தை குறைந்த பட்ஜெட்டில் இயக்கி, அதனை பெரும் வெற்றியடைய வைத்த இயக்குநர் லோகேஷ் கனகராஜ் இயக்கத்தில் கார்த்தி நடித்துள்ள படம் தான் கைதி இந்த படத்தில் சித்திரம் பேசுதடி நரேனும் முக்கிய கதாபாத்திரத்தில் நடித்துள்ளார். சாம் சிஎஸ் இசையில் உருவாகியுள்ள இந்த படத்தில் கார்த்திக்கு ஜோடியே கிடையாது என்பது குறிப்பிடத்தக்கது. டீஸரில் காட்டப்படும் ஒவ்வொரு காட்சியும் கார்த்திக்கு அடுத்த தீரன் ரெடியாகி விட்டது போன்ற எதிர்பார்ப்பை கிளப்புகிறது. Related Topics:FeaturedkaithiKaithi official teaserKarthiLokesh kanagarajகார்த்திகைதிலோகேஷ் கனகராஜ் இதுக்கு தானா சேர்ந்த கூட்டமே பரவாயில்லை – என்ஜிகே விமர்சனம்! இந்திய அளவில் காண்ட்ராக்டர் நேசமணி டிரெண்டாக காரணம் தெரியுமா?


text: கையளவு மண்: மார்ச் 2013 இன்று புனித வெள்ளி. பஸ்சல் மாதப் பௌர்ணமியைத் தொடர்ந்து வரும் ஞாயிறு ஈஸ்டர் (உயிர்த்தெழுந்த ஞாயிறு) தினமாகவும் அதற்கு முந்தைய வெள்ளி புனித வெள்ளியாகவும் கொண்டாடப்படும். பொதுவாக, பங்குனி உத்திரத்தை ஒட்டிய பௌர்ணமிதான் யூதர்களின் பஸ்சல் பௌர்ணமி (சில நேரங்களில் அரிதாக சித்திரா பௌர்ணமியை ஒட்டியும் வர வாய்ப்புள்ளது). இதைப் பற்றி ஏற்கனவே புனித வெள்ளியும் உயிர்த்தெழுந்த ஞாயிறும் என்ற முந்தைய பதிவில் எழுதியுள்ளேன். அப்பதிவில் க்ரிகேரியன் நாட்காட்டியைப் பற்றி எழுதியிருந்தேன். க்ரிகேரியன் நாட்காட்டிக்கும் ஜீலியன் நாட்காட்டிக்கும் இருந்த முக்கிய வேறுபாடே லீப் நாள் சம்பந்தப்பட்டதே. இதைப்பற்றி புத்தாண்டு அன்று எழுதியிருந்தேன். அதைப் பற்றி மேலும் சில தகவல்கள்... ஈக்வினாக்ஸ் என்றால் சூரியன் பூமியின் ஒரு அட்ச ரேகையில் இருந்து மீண்டும் அதே அட்ச ரேகைக்கு வர எடுக்கும் நேரத்தைக் குறிக்கும். உலகின் பருவ மாற்றங்கள் இதைக் கொண்டே தீர்மாணிக்க முடியும். நாட்காட்டிகள் குறிக்கப்பட்ட முக்கிய காரணமே பருவ நிலையைக் கணித்து அதை விவசாயத்திற்கு உபயோகித்துக் கொள்ள எண்ணியதே. ஒரு ஈக்வினாக்ஸ் ஆண்டு 365.24237 நாட்களைக் கொண்டது. சராசரியாக, ஒரு ஜூலியன் வருடம் என்பது 365.25 நாட்களைக் கொண்டது. அதே நேரம், ஒரு சராசரி க்ரிகேரியன் ஆண்டு 365.2425 நாட்களைக் கொண்டது. அதாவது, ஜூலியன் ஆண்டிற்கும் பருவ ஆண்டிற்கும் 128 ஆண்டுகளில் ஒருநாள் வித்யாசம் உண்டாகும். ஆனால், க்ரிகேரியன் ஆண்டிற்கும் பருவ ஆண்டிற்கும் இந்த வித்யாசம் 7700 ஆண்டுகளுக்கு ஒரு முறையே ஏற்படும். 400 க்ரிகேரியன் ஆண்டுகளைக் கொண்ட ஒரு சுற்று 146097 நாட்களை / 20871 வாரங்களைக் கொண்டிருக்கும். அதாவது, க்ரிகேரியன் முறையில் 1613 ஆம் ஆண்டின் தேதிகளின் கிழமைகளும் நடப்பு 2013 ஆம் ஆண்டின் கிழமைகளும் ஒரே மாதிரி இருக்கும். 2413 ஆண்டின் தேதிகளின் கிழமைகளும் இந்த வருடக் கிழமைகள் போலவே இருக்கும். 1576-ஆம் ஆண்டு ஆலோசியஸ் லிலுஸ் என்பவரின் வழிமுறையை ஆதாரமாகக் கொண்டு கிரிஸ்டோபர் க்லாவியாஸ் என்பவர் பஸ்சல் பௌர்ணமியை குறிக்கும் ஒரு அட்டவணையைத் தாயாரித்தார். க்ரிகேரியன் தன் நாட்காட்டிக்கு இதையே ஆதாரமாகக் காட்டினார். அதனால் தான் ஈஸ்டர் அட்டவணையே க்லாவியஸ் அட்டவணை என்று அழைக்கப்படுகிறது. க்லாவியஸ் அட்டவணைப்படி, மார்ச் 21 முதல் ஏப்ரல் 18 வரை 'பஸ்சல்' மாதமாக வரையறுக்கப்பட்டு அதில் வரும் முழுநிலவு நாள் 'பஸ்சல் பௌர்ணமி' ஆகக் கூறப்பட்டுள்ளது. எனவே, ஈஸ்டர் பண்டிகை மார்ச் 22 முதல் ஏப்ரல் 25 ஆம் தேதிக்கு இடையில் அமையும். யூதர்கள் பயன்படுத்துவது நம் ஆந்திர-கர்நாடக மாநிலங்களைப் போல ஒரு சந்திர-சூர்ய நாட்காட்டி, அதாவது சந்திரனின் சுற்றுகளின் படி மாதங்களும் பின் சூரியனின் சுற்றோடு வருடங்களைச் சமன்படுத்துவதையும் அடிப்படையாகக் கொண்டது. அமாவாசைக்கு அடுத்த தினத்தை ஆரம்பமாகக் கொண்டு மாதங்கள் ஆரம்பமாகும். பின் 19 வருடச் சுற்றுகளைக் கொண்டு அதில் 3,6,8,11,14,17, 19 ஆகிய வருடங்கள் லீப் வருடங்களாகக் கொண்டு அதில் ஒரு மாதம் அதிகரிக்கப்படும். அதாவது ஒவ்வொரு 19 வருடச் சுற்றிலும் 235 சந்திர மாதங்கள் இருக்கும். ஒரு சாதாரண வருடத்தில் 353-355 நாட்களும் ஒரு லீப் வருடத்தில் 383-385 நாட்களும் இருக்கும். யூதர்களின் மாதங்களின் பெயர்கள்... 1. திஸ்ரி - 30 நாட்கள் 2. ஹேஷ்வன் - 29/30 நாட்கள் 3. கிஸ்லெவ் - 29/30 நாட்கள் 4. தெவெட் - 29 நாட்கள் 5. ஷெவெட் - 30 நாட்கள் 6. அதர் - 29 நாட்கள் [லீப் வருடங்களில் இது அதர்-1 (30 நாட்கள்), அதர்-2 (29 நாட்கள்) என்று இரண்டு மாதங்களாகக் கணிக்கப்படும்] 7. நிஸான் - 30 நாட்கள் [இந்த மாதப் பௌர்ணமி தான் பஸ்சல் பௌர்ணமி] 8. இயர் - 29 நாட்கள் 9. சிவான் - 30 நாட்கள் 10. தும்முஸ் - 29 நாட்கள் 11. அவ் - 30 நாட்கள் 12. எலுல் - 29 நாட்கள் இந்த க்ரிகேரியன் நாட்காட்டிச் சீரமைப்பின் 400-ஆவது ஆண்டு நிறைவையொட்டி 1983-ஆம் ஆண்டு வாட்டிகன் ஒரு மாநாட்டையும் நடத்தியுள்ளது. அனைத்து கிருத்துவ நண்பர்களுக்கும் புனித வெள்ளி, உயிர்த்தெழுந்த தின நல்வாழ்த்துகள்... இடுகையிட்டது kaialavuman நேரம் 9:00:00 முற்பகல் 6 கருத்துகள்: வண்ணக் கொண்டாட்டம் வட இந்தியாவில் ஒவ்வொரு ஆண்டும் அவர்களின் பங்குனி மாதப் பூர்த்தியில் பௌர்ணமியன்றுக் கொண்டாடப் படும் பண்டிகை ஹோலி. ஹோலி என்றவுடன் பொதுவாக நம் நினைவிற்கு வருவது வண்ண வண்ண பொடிகளையும் சாயங்களையும் ஒருவர் மீது ஒருவர் பூசி மகிழும் காட்சிதான் நம் அனைவரின் மனக்கண் முன் தோன்றும். திரைப்படங்களில் ஒரு ஆண் (நாயகன்!) ஒரு கூட்டத்துடன் (நண்பர்கள்!) ஒரு பெண்ணை (நாயகி!) அல்லது பெண் கூட்டத்தை (நாயகியின் தோழிகள்) வண்ணம் பூசி ஆடுவதைத் தான் ஹோலி பண்டிகையாகக் காட்சி படுத்தி வருகின்றன. சில இடங்களில் நாயகன் 'பாங்க்' என்ற போதை வஸ்துவை அருந்தி ஆடுவது போல் காட்டப்படுவதும் உண்டு. ஊடகங்களிலும் பெரும்பாலும் இது போன்றக் காட்சிகளே திரும்பத் திரும்பக் காட்சிப் படுத்தப் பட்டு வரும். ஆனால், இந்த வண்ணங்களைப் பூசி மகிழ்ந்து கொண்டாடப் படுவதைத் தாண்டியும் இப்பண்டிகை, சில இடங்களில் 'வசந்தோஸ்தவம்' என்ற பெயரில் விமரிசையாகக் கொண்டாடப்படும். இது வசந்த பஞ்சமி தினத்தில் துவங்கி ஹோலிவரைக் கொண்டாடப்படும். சில இடங்களில் வேறு வகையிலும் 'ரங்பஞ்சமி' (வண்ண ஐந்து நாள்) என்ற பெயரிலும் கொண்டாடப்படுகிறது. இது ஹோலிக்கு முதல் தினத்திலுருந்து துவங்கி பஞ்சமி வரைக் கொண்டாடப்படும் இந்த வசந்தோஸ்தவ/ரங்பஞ்சமி கொண்டாட்டங்கள் கீழ் கண்ட இடங்களில் மிகவும் பிரபலம்... 1. மதுரா மதுரா பகவான் கண்ணன் கம்சனின் சிறைச்சாலையில் அவதரித்த இடம். இங்கு இந்த ரங்பஞ்சமி 40 நாட்கள் தொடர்ந்து (வசந்த பஞ்சமியிலிருந்து துவங்கும்) நடைபெறும். நாடு முழுவதிலுமிருந்து பல்வேறு நடனக் குழுக்கள் வரவழைக்கப்பட்டு, அந்த நடனக் கலைஞர்கள், கிருஷ்ணரும் கோபியரும் நடத்திய ராசலீலைகளை அடிப்படையாகக் கொண்ட நடன நிகழ்ச்சிகளை நிகழ்த்துவர். மதுராவின் க்ருஷ்ணர் கோவிலை மையமாகக் கொண்டு இந்த உற்சவங்கள் நடைபெறும். 2. வ்ருந்தாவன் (ப்ருந்தாவனம்) வ்ருந்தாவனத்தில் பங்கே-பிஹாரி ஆலயத்தில் இந்த உற்சவங்கள் கொண்டாடப்படும். வ்ருந்தாவனும் மதுராவும் இரட்டை நகரங்கள். எனவே, மதுராவின் கொண்டாட்டங்களில் இடம் பெறும் கலைஞர்கள் இங்கேயும் தங்கள் திறமைகளை வெளிப்படுத்தி மக்களை மகிழ்விப்பர். 3. பர்ஸானா உத்திரப் பிரதேச மாநிலத்தைச் சேர்ந்த இந்த ஊர் ராதை பிறந்த ஊர். ராதையைக் காண வந்த கிருஷ்ணர் அவள் மீது விளையாட்டாக வண்ணக்கலவைச் சேர்த்த நீரை விளையாட்டாக வீசி/ஊற்றி மகிழ்ந்து விளையாட தன் கையில் இருந்த மத்தால் ராதை கிருஷ்ணரை அடித்ததாகத் தொன்மக் கதைக் கூறுகிறார்கள். இதன் காரணமாக இன்றும் நந்தகிராமத்திலிருந்து ஆண்கள் இந்த ஹோலி தினத்தன்று இந்த கிராமத்திற்கு வர இங்கிருக்கும் பெண்கள் அவ்வாறு இங்கு வரும் ஆண்களை சிறுகுச்சியால் அடித்து விளையாடுவது வழக்கம். இதை லாட்டி-கி-ஹோலி என்று அழைப்பர். 4. வ்ரஜ கிராமம் வ்ரஜ் கிராமத்தில் கோவர்த்தன மலையை ஒட்டிய குலால் குந்த் என்ற ஏரிக்கரைப் பகுதியில் மிகவும் விமரிசையாகக் கொண்டாடப்படுகிறது. கிருஷ்ண லீலை நடனங்கள் இப்பகுதியில் மிகவும் பிரபலம். 5. புர்ணிலா மேற்கு வங்கத்தின் புர்ணிலா மாவட்டத்திலும் இந்த ரங்பஞ்சமி நாற்பது நாட்களாகக் கொண்டாடப்பட்டு வருகிறது. இச்சமயத்தில் வங்கத்தின் கிராமியக் கலைகளான சாஹூ, தர்பாரி, ஜுமூர், நட்வா போன்ற நடனங்கள் இச்சமயத்தில் ஆடப்பட்டு மக்களை மகிழ்விக்கின்றன. 6. சாந்தி நிகேதனம் சாந்திநிகேதனைப் பொறுத்தவரை இந்த ரங்பஞ்சமி விழா இதன் நிறுவனர் கவிஞர் ரவீந்த்ரநாத் தாகூர் காலத்தில் அவராலேயே ஆரம்பித்து வைக்கப்பட்டு இன்று வரைத் தொடர்ந்து நடத்தப்பட்டு வருகிறது. வசந்தகாலக் கொண்டாட்டங்களின் தொடர்ச்சியாக விஷ்வபாரதி பல்கலைக் கழக மாணாக்கர்களால் நடத்தப்படும் இக்கொண்டாட்டங்கள் இந்த ஹோலியன்று நிறைவு பெறும். பல்வண்ண ஆடைகளைக் கொண்டு இதைக் கண்டு களிக்கவரும் ஆர்வலர்களை பரவசப்படுத்தும். வெறும் வண்ணம் பூசி மகிழ்வதைத் தாண்டிக் கலைஞர்களை ஊக்குவித்துக் கலையை வளர்க்கும் இவற்றையும் ஊடகங்கள் காட்சிப் படுத்தினால் நல்லது. இடுகையிட்டது kaialavuman நேரம் 8:00:00 முற்பகல் 4 கருத்துகள்: லேபிள்கள்: நிகழ்வுகள், பண்டிகைகள், ஹோலி சஞ்சய் தத் – பொது மன்னிப்பு? முன்னாபாய்-2 (லகே ரஹோ முன்னாபாய்) படத்தில் மற்றவர்கள் தவறு செய்யும் பொழுது அவர்களை கண்டிக்கவோ தண்டிக்கவோ செய்யாமல் அவர்களுக்கு பூச்செண்டு கொடுத்து 'காந்திகிரி' செய்து மன்னிப்பார். 1993-ஆம் ஆண்டு முறையான அனுமதியின்றி சட்ட விரோதமாக ஆயுதம் வைத்திருந்தமைக்காக கைது செய்யப்பட்டு வழக்கு நடத்தப்பட்டு வந்தது. சென்ற வாரம் உச்ச நீதிமன்றம் இந்த வழக்கில் சஞ்சய்தத்-இற்கு 5 ஆண்டுகள் சிறைத் தண்டனை எனத் தீர்ப்பு வழங்கியது. ஏற்கனவே 11⁄2 ஆண்டுகள் சிறைத் தண்டனை அனுபவித்து விட்டதால் மீதமுள்ள 31⁄2 ஆண்டுகள் தண்டனை அனுபவிக்க வேண்டும். இந்நிலையில் சில திரை நட்சத்திரங்களும், அவர் ஆதரவாளர்களும் 'முன்னாபாய்' வேடமிட்டு நடித்த சஞ்சய் தத்துக்குப் பொது மன்னிப்புக் கொடுத்து தண்டனையிலிருந்து விலக்கு வழங்கி விடுவிக்க வேண்டும் எனக் கோரிக்கை விடுத்துள்ளனர். பல்வேறு நடிகர்கள் (அஜய்தேவ்கன், சத்ருகன் சின்ஹா, ரஜினிகாந்த் போன்றவர்கள்), காங்கிரஸ் கட்சியின் திக் விஜய்சிங், ஸமாஜ்வாதி கட்சியின் ஜெயாபச்சன், இந்திய ப்ரெஸ் கவுன்சிலின் தலைவர் முன்னாள் உச்ச நீதிமன்ற நீதிபதி மார்கண்டேய கட்ஜு ஆகியோரும் இதில் அடக்கம். சஞ்சய் தத்திற்கு ஆதரவாக அவர்கள் தரும் காரணங்கள் இவை... · சம்பவம் நடந்து 20 வருடங்கள் ஆகிவிட்டது. அவர் மனரீதியாக ஏற்கனவே தண்டனைப் பெற்றுவிட்டார்; · அவர் தீவிரவாதச் செயலுக்காகக் கைது செய்யப்படாதமை; · மும்பை குண்டு வெடிப்புச் சம்பவத்தில் அவருக்கு எந்தத் தொடர்பும் இல்லாதமை; · அவர் தவறு செய்தவர் தான்; ஆனால் அதை ஏற்று மன்னிப்புக் கேட்டுள்ளார். அவர் நல்ல குடும்பத்தைச் சேர்ந்தவர்; · சிறு வயதில் விளைவுகளை எண்ணாமல் செய்த சிறு தவறு. · 1993-இன் நிலைமையில் அவர் தன் குடும்பத்தினரைக் காத்துக் கொள்ளவே ஆயுதம் வைத்திருந்தார். (அச்சமயத்தில் தீவிரவாதிகளும், கிரிமினல்களும் திரையுலகத்தைச் சேர்ந்தவர்களை அச்சுறுத்திப் பணம் பறித்தனர்; டி-சீரிஸ் நிறுவனத்தின் குல்ஷன் குமார் மரணம் இதன் காரணமாகவே நிகழ்ந்தது. அவருக்கு அப்பொழுது இரண்டு சிறு குழந்தைகள் இருந்தன). இப்பொழுது இவ்வழக்கின் உண்மைகளைப் (இவை அரசு தரப்பில் குற்றமாகச் சாட்டப்பட்டு நீதிமன்றத்தில் நிரூபிக்கப்பட்டவை. இவற்றில் பெரும்பாலானவை சஞ்சய் தத்தாலும் ஏற்கப்பட்டவை) பார்ப்போம்... · மூன்று அனுமதிக்கப்பட்ட ஆயுதங்கள் வைத்திருந்தும் அனீஸ் இப்ராஹிமைத் (இவர் தாவூத் இப்ராஹிமின் சகோதரர்) தொடர்பு கொண்டு ஆயுதம் பெற்றது. இதில் ஏகே 56 ரக துப்பாக்கிகளும், கைக்கண்ணி வெடிகளும் அடக்கம்; · தன் பாலி ஹில் வீட்டில் பாபா மூஸா சௌஹான், சமீர் ஹிங்கோரா ஆகியோரால் மன்சூர் அஹமத் கார் மூலம் ஆயுதம் கொண்டு வரப்பட்டு அதை வைத்திருந்தார். அவர் வீட்டிற்கு ஆயுதம் வரும் முன்னர் அந்த ஆயுதம் ஜைபுன் நிஸா காஜி என்ற மூதாட்டியின் வீட்டில் வைக்கப்பட்டிருந்தது. (காஜி உட்பட இந்த நான்கு பேரும் தடா சட்டத்தில் கைது செய்யப்பட்டு தண்டிக்கப்பட்டுள்ளனர்; ஆனால் சஞ்சயோ ஆயுதச் சட்டத்தின் படிக் குற்றம் சாட்டப்பட்டு தண்டனைப் பெற்றுள்ளார்) இதிலிருந்து நமக்கு சில கேள்விகள் தோன்றுகின்றன... · சஞ்சயின் குற்றத்தில் தொடர்புள்ள நால்வர் தடா குற்றத்தில் கைது செய்யப்பட்ட போது சஞ்சய் மட்டும் தடாவில் கைது செய்யப்படாது ஏன்? மற்ற மூவரை விட்டுவிடலாம் ஏனென்றால் அவர்கல் ஆயுதம் கடத்தியவர்கள்; ஆனால், அந்த பெண்மணி காஜி கிட்டத்தட்ட சஞ்சய் செய்த அதே குற்றம் (சட்ட விரோதமாக ஆயுதம் வைத்திருந்தது) தான் செய்துள்ளார்; ஆனால், அவர் மீது மட்டும் தடா பாய்ந்துள்ளது. இதற்குக் காரணம் அவர் இஸ்லாமியர் என்பதா அல்லது சஞ்சய் தத் போல திரை நட்சத்திரமாகவும், திரைக் கதாநாயக-நாயகி மற்றும் அரசியல்வாதியின் வாரிசு அல்ல என்பதுமா? · 20 வருடங்கள் ஆகிவிட்டது என்பதற்காக மன்னிப்பு என்றால் இதைப் போன்று 20 வருடங்கள் ஆகிவிட்ட அனைத்து கிரிமினல் வழக்குகளையும் திரும்பப் பெற்று விடலாமா? · தற்காப்பிற்காக என்றால் கைக்கண்ணிவெடி வைத்திருந்த காரணம் என்ன? · தற்காப்பிற்காக ஒரு திரையுலக, அரசியல் வாதியின் வாரிசுக்கே போலிஸ் மீது நம்பிக்கை இல்லாமல் சட்ட விரோதமாக ஆயுதம் வைத்திருக்க வேண்டியிருக்கும் என்றால் சாதாரணமானவர்கள் தங்கள் பாதுகாப்பிற்காக என்னவெல்லாம் செய்யலாம். முன்னாள் காங்கிரஸ் பாராளுமன்ற உறுப்பினரின் மகன் / தற்போதைய காங்கிரஸ் பாராளுமன்ற உறுப்பினரின் சகோதரர் என்பதால் காங்கிரஸ் அரசியல்வாதிகளும், தற்போது சமாஜ்வாதி கட்சிக்கு ஆதரவு தந்தவர் என்பதால் அக்கட்சி உறுப்பினர்களும், திரையுலகைச் சேர்ந்தவர் என்பதால் அத்துறையைச் சேர்ந்தவர்களும் சஞ்சய் தத்திற்குப் பொது மன்னிப்பு வழங்க தீவிரமாக முயற்சி செய்து வருகின்றனர். ஆனால், இதே தவறுகளை சாதாரணமானவர்கள் செய்திருந்தால் அவர்களை மன்னிக்கவோ/மன்னிக்கச் சொல்லி எடுத்துக் கூறவோ அல்லது செய்ததாகச் சித்தரிக்கப்பட்டவர்களை விடுவிக்கவோ யாரும் இருப்பதில்லை என்பது தான் நிதர்சனம். இடுகையிட்டது kaialavuman நேரம் 10:45:00 முற்பகல் 4 கருத்துகள்: லேபிள்கள்: அரசியல், சஞ்சய் தத் இன்று உலக நீர் நாள்... 1993 ஆம் ஆண்டு முதல் மார்ச் 22 ஆம் நாள் உலக நீர் நாளாகக் கொண்டாடப்பட்டு வருகிறது. 1992-ஆம் ஆண்டு நடைபெற்ற சுற்றுச்சூழல் மற்றும் வளர்ச்சி குறித்த ஐக்கிய நாடுகள் மாநாட்டில் இந்த முடிவு எடுக்கப்பட்டது. 'நீரின்றி அமையாது உலகு' என்பது திருவள்ளுவர் வாக்கு. உலகின் 79 சதவிகிதப் பரப்பு நீரால் அமைந்தது தான் என்றாலும் அதில் ஒரு சதவிகிதம் தான் குடிநீராகப் பயன்படுத்த முடியும். நாளும் வளர்ந்து வரும் மக்கள் தொகையில் இன்று நன்னீர் கிடைப்பது மிகவும் அரிதாகி வருகிறது. உலகின் தண்ணீர் தட்டுப்பாட்டிற்குக் காரணமாகக் கீழ்க் கண்டவைக் குறிப்பிடப்படுகின்றன... மக்கள் தொகை பெருக்கம்; மரங்கள்/காடுகளை அழிப்பு; மழை நீரை வீணாகுதல்; சுற்றுச்சூழல் மாசுபாடு; அதிதீவிரத் தொழில் மயம் இதைக் கருத்தில் கொண்டு 2010 ஆம் ஆண்டு ஐநா-வில் கொண்டுவரப்பட்டத் தீர்மானத்தின் படி சுத்தமானத் தண்ணீரும் சுகாதாரமானக் கழிவு வடிகாலும் மனித உரிமையின் ஒரு அங்கமாக அங்கீரிக்கப்பட வேண்டும் என்பது அதை அவர்களுக்கு அளிப்பது அரசின் கடமை என்றும் ஏற்கப்பட்டது. இந்தியாவும் இந்தத் தீர்மானத்தை ஏற்று கையொப்பமிட்ட நாடுகளில் ஒன்று. ஆனால், 2012 ஆம் ஆண்டு மத்தில், இந்திய அரசின் புதிய தண்ணீர் கொள்கையை அறிவித்தது. இதில் இரண்டு அம்சங்கல் உள்ளன, அவை... முதலாவதாக, அனைத்து நீராதாரங்களும் பொதுச் சொத்தாகக் கருதப்படும். அடிப்படை மனிதத் தேவைகளுக்கும், ஆறுகள் வற்றாமல் தக்கவைக்கவும் போதுமான நீர் அளவு நிர்ணயிக்கப்பட்டு, மீதி தண்ணீர் அரசின் கட்டுப்பாட்டில் வரும். இந்த மீதமுள்ள நீரை அரசு, விலைக்கு விற்று பொருள் ஈட்டக்கூடிய ஒரு சரக்காகக் கருதப்படும். அடுத்து, மக்களுக்கு குடி நீர், பாசன நீர் விநியோகிக்கும் வேலையை அரசு தன் பொறுப்பிலிருந்து விடுவித்து அதை தனியார் அமைப்புகளிடம் ஒப்படைப்பது. சென்ற தசாப்தங்களில் கேரளாவில் கோக்கோகோலா நிறுவனத்திற்கு பொது மக்களுக்கான நீராதாரத்தில் உரிமையளிக்கப்பட்ட பொழுது அதை எதிர்த்து நடந்த வழக்கில் உச்ச நீதி மன்றம் அதைக் கண்டித்தது. ஆனால், இந்தக் கொள்கையின் படி சட்டரீதியாக அந்த உரிமையை அரசு தனியாருக்கு தாரைவார்க்க முடியும். இதன் முதல் படியாக சென்ற ஆண்டு தில்லி நீர் குழு (Delhi Jal Board) அரசு-தனியார் பங்களிப்பில் (Public Private Partnership) 24 மணிநேரமும் நீர் விநியோகம் என்ற திட்டத்தை அறிவித்தது. இதன்படி மின் விநியோகத்தைப் போல தனியாரை நீர் விநியோகத்தில் ஈடுபடுத்த முயற்சி மேற்கொள்ளப்படுகிறது. இதனை முன்னுதாரணமாகக் கொண்டு மெல்ல மற்ற மாநிலங்களுக்கும் இத்திட்டத்தை செயல் படுத்த முனையலாம். இத்திட்டதிற்கு எதிரான போராட்டங்களையும் கருத்தரங்கினையும் 'நீர் ஜனநாயக மக்கள் முன்னணி' என்ற அமைப்பு நடத்த உள்ளது. போல்வியாவைச் சேர்ந்த பப்பல்லோ சோலன் இந்த கருத்தரங்கில் கலந்து உரையாற்ற உள்ளார். 2010-இல் ஐநா தண்ணீரை மக்களின் அடிப்படை உரிமையாக அறிவித்ததில் முக்கிய பங்காற்றியவர், போல்வியாவின் ஐநா தூதரான இந்த சோலன். போல்வியாவில் தண்ணீர் இவ்வாறு தனியார் மயமாக ஆக்க முற்பட்டபோது அங்கு போராட்டம் நடத்திச் சட்டத் திருத்தம் நடத்த போரடியும் உள்ளார். தன் அனுபவத்தை இந்த கருத்தரங்கில் பகிர்ந்து கொள்வார் என்று எதிர்பார்க்கப்படுகிறது. மெல்ல மெல்ல, இனி நாம் குடிக்கும் நீருக்கும் பன்னாட்டு நிறுவனம் நிலை நிர்ணயிக்கும் நிலை வந்துவிடும் போலிருக்கிறது!


text: தமிழ் இவருக்கு தாய்மொழி இல்லை. இருந்தாலும் நாட்டுப்புறத் தமிழ் பாடல்களுக்கு உயிர் கொடுத்து வருபவர் இவர். ஆரவாரம் இல்லாமல் அனைவரையும் தன் இன்னிசைக் குரலால் கவர்ந்துவரும் அவர்தான் அனிதா குப்புசாமி. கணவருடன் மேடைக் கச்சேரி, டி.வி.யில் வணக்கம் தமிழகம், குழந்தைகள் நிகழ்ச்சி என சாதனை புரிந்து வருகிறார். அவருடன் ஒரு சந்திப்பு: இசையில் உங்களுக்கு ஆர்வம் ஏற்பட்டது எப்படி? நான் மேட்டுப்பாளையத்தில் படிக்கும்போதே என் குரல் வளத்தை நண்பர்கள் மற்றும் பலர் பாராட்டினர். இதனால் கோவையில் பி.ஏ. மியூசிக் சேர்ந்தேன். இதற்கே உ.பி.யில் உள்ள எங்கள் அகர்வால் குடும்பத்தில் எதிர்ப்பு கிளம்பியது. பல போராட்டங்களுக்குப் பிறகே சேரமுடிந்தது. பின்னர் சென்னைக்கு வந்து எம்.ஏ. மியூசிக் சேர்ந்தேன். இங்குதான் புஷ்பவனம் குப்புசாமியைச் சந்தித்தேன். அவருடைய பாடல் நிகழ்ச்சியைக் கேட்டபோதுதான் எனக்கு நாட்டுப்புறப் பாடல்கள் மீது ஈர்ப்பு வந்தது. பின்பு அவருடன் நாரத கான சபாவில் பாடினேன். எங்கள் பாடலுக்கு வரவேற்பு கிடைக்கவே தொடர்ந்து பாடினேன். அவரும் என்னுடன் பாடுகிறீர்களா எனக் கேட்டார். நானும் சரி என்றேன். இப்படியே எங்கள் காதலும் வளர்ந்து 1992-ல் கல்யாணத்தில் முடிந்தது. 95-ல் குழந்தை பல்லவி பிறந்தாள். இப்போது நான்காம் வகுப்பு படிக்கிறாள். நாட்டுப்புறப் பாடல்களில் ஈடுபாடு வரக் காரணம்? இதற்கு என் கணவர்தான் முழுக் காரணம். ஆரம்பத்தில் இவர் பாடலைக் கேட்டபோது இது எந்த சினிமா படத்தில் வருகிறது என்றுதான் கேட்டேன். தமிழகத்தில் எந்தக் கிராமத்திற்குப் போனாலும் அவர்களின் நடவடிக்கைகளைக் கவனிப்பேன். அவர்கள் பேசும்விதத்தைப் பார்ப்பேன். அவர்களை பாட வைத்துக் கேட்பேன். இதுவரை 2000 நிகழ்ச்சிகளை நடத்தியுள்ளோம். அமெரிக்கா, கனடா, ஜெர்மனி, லண்டன், ஸ்விட்சர்லாந்து, நார்வே, டென்மார்க், பிரான்ஸ், இத்தாலி என பலதரப்பட்ட நாடுகளுக்குச் சென்று கச்சேரி நடத்தியுள்ளோம். அங்கெல்லாம் அவர்கள் தங்கள் உணர்வுகளை உடனே காண்பித்துவிடுவார்கள். காணாததைக் கண்டால் எப்படி இருக்கும்? அதுபோல தமிழ் நிகழ்ச்சி என்றால் நல்ல வரவேற்பு கிடைக்கும். நாட்டுப்புறப் பாடல்கள் அழியக்கூடாது என்பதற்காக நாங்கள் இருவரும் சேர்ந்து இதுவரை 15 முதல் 20 கேசட்டுகள் பாடியுள்ளோம். வீடியோ சி.டி.யில் பாடவில்லை. வெளியிடக் கேட்கிறார்கள். அதற்கான நேரம் வரவில்லை. சினிமா பாடகியாக வேண்டும் என்ற ஆசை என்ன ஆனது? சினிமா பாடகியாக ஆகியிருந்தால், பத்தோடு பதினொன்றாகி இருப்பேன். இப்போது யார் வேண்டுமானாலும் பாடலாம் என்ற நிலை உள்ளது. என்னை மக்கள் மரியாதை கலந்த பார்வையோடு பார்க்கிறார்கள். அணுகுகிறார்கள். சினிமா பாடகியாகப் போயிருந்தால் இந்த அங்கீகாரம் கிடைத்திருக்காது. இங்கு நானே ராஜா, நானே மந்திரி. யாரிடமும் நின்று வாய்ப்பு கேட்க வேண்டிய அவசியம் இல்லை. நான் பாடகியாகி ஒரு சின்ன வட்டத்துக்குள் சிக்காமல் இருந்ததற்கு கடவுளுக்குத்தான் நன்றி சொல்ல வேண்டும். சினிமாத்துறையில் எவ்வளவு பெரிய திறமைசாலியும் அடிமைப்பட்டுத்தான் இருக்க வேண்டும். திறமைசாலிகளுக்கு வாய்ப்பு கிடைக்காது. தொலைக்காட்சியில் நிகழ்ச்சி வழங்குவது பற்றி? எனக்கு பொதுவாகவே குழந்தைகள் பிடிக்கும். நாமும் குழந்தையாக மாற வேண்டும். என்னிடம் எந்தக் குழந்தையும் சீக்கிரம் ஒட்டிவிடும். இதையெல்லாம் கவனித்த என் கணவர் மலரும் மொட்டும் நிகழ்ச்சி செய்தால் என்ன என்று கேட்டார். அதன்படியே பைலட் ஷோ எடுத்துப் பார்த்தார்கள். அது பிடித்துப்போகவே கடந்த 2 வருடமாக செய்துவருகிறேன். வணக்கம் தமிழகம் நிகழ்ச்சியில் பழமொழி கதைகள், விடுகதை என வாரத்தில் இரண்டு நாட்கள் நடத்துகிறோம். அழிந்துவரும், மறைந்துவரும் பழமொழிகளைத் தேடிக்கண்டுபிடித்து அது தொடர்பான கதைகளைச் சொல்லி வருகிறோம். இந்நிகழ்ச்சியை பார்ப்பதால் ஸ்கூல் பிள்ளைகள் பள்ளிக்கு லேட்டாகப் போகிறார்கள் என்ற தகவலும் வந்துள்ளது. வெளிநாட்டிலுள்ள ஒரு அன்பர் வேலைக்கு நேரமாகிவிட்டால் டிவியை ஆன் செய்துவிட்டு போனை பக்கத்தில் வைக்கச் சொல்லி தன்னுடைய செல்போனில் எங்கள் நிகழ்ச்சியை கேட்டுக்கொண்டே ஆபீசுக்குச் செல்கிறேன் என்றார். சினிமா வாய்ப்பு? நான் படிக்கும்போதே வந்தது. வைதேகி காத்திருந்தாள் படத்தில் ரேவதி கேரக்டருக்கு கூப்பிட்டார்கள். ஆனால் நடிக்கவில்லை. விவரம் தெரியாதபோது சினிமாவில் நடிக்க ஆர்வம் இருந்தது. விவரம் தெரிந்த பிறகு ஆர்வம் போய்விட்டது. இப்போது அக்கா, ஸ்கூல் டீச்சர் வேடம் கொடுக்கிறேன் என்கிறார்கள். எனக்கு நடிப்பதற்கு ஆர்வம் இல்லை. மேலும் நடிப்பதற்கு எனக்கு எந்தத் தடையும் இப்போது இல்லை. இதுவரை சாதித்தது... என் அம்மாவின் தூண்டுதலால்தான் இத்துறைக்கே வந்தேன். அவர் அடிக்கடி சொல்லுவார். பிறந்தால் ஏதேனும் சாதித்துவிட்டுத்தான் சாக வேண்டும் என்று. சாதனைக்கு எல்லையே கிடையாது. அது தொடர்ந்து கொண்டே இருக்கும். உலகம் அறிந்த ஆண் மகனை திருமணம் செய்ய வேண்டும் என்று நினைத்தேன். அது நடந்தது. நான் சாதிப்பதற்குத்தான் இவரை திருமணம் செய்தேன். மலரும் மொட்டும் நிகழ்ச்சியை நான் ஆரம்பத்தில் நடத்தியபோது எங்கள் அகர்வால் குடும்பத்தில் உள்ளவர்கள் கூத்தாடி என்று ஏளனமாக சொன்னார்கள். இப்போது அவர்கள் எல்லாம் என்னைத் தேடி வந்து தங்கள் குழந்தைகளையும் நிகழ்ச்சியில் சேர்க்கச் சொல்லி கேட்கிறார்கள். என்னுடைய காதல் திருமணத்திற்குப் பிறகு எங்கள் சமூகத்திலும் காதல் திருமணத்திற்கு ஒத்துக்கொள்கிறார்கள். எங்கள் கல்யாணம் மற்றவர்களுக்கு முன்னுதாரணமாக அமைந்துவிட்டது. என் குழந்தையும் தெளிவான குழந்தை. என் வெற்றிக்கு முழுக் காரணம் என் குழந்தைதான். அது முரண்டு பிடித்திருந்தால் என் தாய்ப்பாசம் நான் நிகழ்ச்சிகளுக்குப் போவதைத் தடுத்திருக்கும். எல்லா கலைகளையும் சேர்த்துக் கற்றுக்கொடுக்க ஒரு பள்ளி ஆரம்பிக்க வேண்டும் என்ற ஆசை உள்ளது. நிறைய பேர் கேட்கிறார்கள். நேரம் வரும்போது நடக்கும். நம் பண்பாடு, கலாசாரம் அழிந்துவருகிறது. இவையெல்லாம் அழியாமல் இருக்க என்னால் முடிந்ததை செய்ய வேண்டும் என்று நினைப்பேன். மேடையிலும் இதுபற்றிக் கூறுவோம். இதை அனைவரும் பின்பற்றுகிறார்கள். எல்லாவற்றையும்விட சினிமா வாடை இல்லாமல் எந்த ஆர்ப்பாட்டமும் கவர்ச்சியும் இல்லாமல் ஒரு ஆட்டம்கூட இல்லாமல் ஒரு பாட்டால், மக்கள் இசையின் மூலமாக மக்களை உட்கார வைப்பது என்பதே ஒரு சாதனைதான். பாடலைத் தவிர, பரதநாட்டியமும் தெரியும். பிறருக்குச் சொல்லித்தரும் அளவுக்குத் தெரியும். படங்கள் வரைவேன். கைத்தொழில்கள் நிறைய தெரியும். பெயிண்டிங் தெரியும். கல்லூரியில் நான் படிக்கும்போது எல்லா போட்டிகளிலும் வெற்றி பெறுவேன். அவினாசிலிங்கம் கல்லூரியில் Queen of the college பட்டத்தை ஒருமுறை வாங்கினேன். அடுத்த வருடம் நிறைய பேர் போட்டியில் சேரவே தயங்கினர். நானே வெற்றி பெறுவேன் என்பதால் பேசாமல் என்னை நடுவராகப் போட்டுவிட்டார்கள் என்றால் பார்த்துக் கொள்ளுங்களேன். நன்றி: தினமணி


//என்னதான் புகழ்பெற்ற லேடி வக்கீலா இருந்தாலும்


கமல் சார் எவ்வளவுதான் கஷ்டப்பட்டு மெசேஜ் உள்ள படங்கள் எடுத்தாலும் அது


சேரன்மாதேவியில் பொதுப்பணித்துறை ஊழியர் கொலை வழக்கில் 4 வாலிபர்கள் கைது மது குடிப்பதற்கு இடையூறு செய்ததால் கொன்றதாக பரபரப்பு வாக்குமூலம் | போலீஸ் நியூஸ் பிளஸ் $S$Dzd37tWnAIZvGDGucZYsFyJJMRK6dZsNdBUIP.M.DDrYp7V5InX/


text: இதுவும் சென்னை முகம் பொதுவாக, சென்னையில் மனிதர்கள் ஈரம் அற்றவர்கள், நடு ரோட்டில் ரத்தம் சொட்டச் சொட்ட விழுந்துகிடந்தாலும், நாம் பார்வைப்பொருள் மட்டும் தான்; உதவிக்கு ஒரு நாதிகூட வராது என்பது உண்மையாகவும் இருக்கலாம். 1980கள் மத்தியில் ஈரோடு மாவட்டம் பவானியில் சில ஆண்டுகள் வாழ்ந்தேன். பவானி கோட்ட வளர்ச்சி –பிடிஓ- அலுவலகத்தில் எனது மூத்த சகோதரர் பணியாற்றினார். வீடு, பவானி –சித்தோடு சாலையிலுள்ள ராயப்பாளையம் கிராமம். இந்தக் கிராமம் முழுவதும் கிணறு தோண்டும் தொழிலை மேற்கொள்ளும் ஒட்டர்கள் சமூகம். அருமையான மனிதர்கள். அவர்களுக்கு நியாயம் தவிர வேறு தெரியாது. சில மாதங்களில் பவானிக்கே வீடு மாறினோம். நாங்கள் குடியேறிய சில நாள்களில், ஹவுஸ் ஓனர் வீட்டில் ஒரு துயர சம்பவம். அந்த வீட்டில் புதிதாக திருமணம் ஆன தம்பதி சென்னை போயிருக்கிறார்கள். அங்கு மயிலாப்பூர் பகுதியில் எதிர்பாராமல் சாலை விபத்தில் கணவர் ரத்த வெள்ளத்தில் கிடந்துள்ளார். உதவிக்கு ஒரு நாதியும் வராததால் ஸ்பாட்- டெட். இச் செய்தி அந்தக் குடும்பத்தை எப்படிப் புறப்பட்டது என்பதைக் கண்டேன். இதனால் சென்னை நகரம் மீதான எனது கொலைவெறி மேலும் அதிகமானது. சென்னை - மனிதர்கள் வாழும் ஊரே இல்லை எனத் தீர்மானமாக இருந்தேன் ஆனால், விதி அதே பவானியிலிருந்து சென்னைக்கு அதுவும் அதே மயிலாப்பூருக்கு விரட்டியது. கடந்த 28 ஆண்டுகளாக சென்னையில் வாழ்கிறேன். மேற்கூரியவாறு சென்னை வாழ் மக்களுக்கு ஈரம் இருக்கிறதா இல்லையா என்பது குறித்து இரு நேர் எதிர் அனுபவங்கள். கண் எதிரே ஒரு உயிர் துடிப்பதையும் ஒரு வேடிக்கைக் காட்சியாகப்பார்த்து கடந்து சென்ற நாகரிகக் கூட்டத்தையும் பார்த்துக்கிறேன். நேர்மாறாகத் தமது வேலையை மறந்து அந்த உயிரைக் காப்பாற்றிய சம்பவங்களையும் பார்த்துக்கிறேன். அது நீங்கள் எங்கு விழுந்துகிடக்கிறீர்கள் என்பதைப் பொறுத்தது. குழாயும் சொக்காயும், டையும், பூடுசும் அணிந்து நுனி நாக்கில் ஆங்கிலம் பேசும் வர்க்கம் என்றால் அக் காட்சி அன்று லஞ்ச் டைமில் அரட்டைக்கான ஒரு மேட்டர்தான் அது. அதுவே ரிக்ஷாக்காரர், பூக்காரம்மா, மீன்காரம்மா, ஆட்டோக்காரர் அருகமையில் இருந்தார்கள் என்றால் நீங்கள் யோகம் செய்தவர்கள். என்னால் குறைந்தது நூறு சம்பவங்களையாவது கூறமுடியும். அடிபட்டுக் கிடப்பவர்களை தூக்கி ஓரம் போட்டு சோடா அதுவும் பன்னீர் சோடா வாங்கிக் குடிக்கவைத்து அருகிலுள்ள மருத்துவமனைக்குக் கொண்டுபோய் சேர்த்து, வீட்டு ஆட்கள் முகவரி அல்லது அருகிலுள்ள போன் நம்பர் வாங்கித் தகவல் சொல்லி, அவர்கள் வரும்வரை காத்திருந்து பதற்றத்தோடு வருபவர்களை ஆறுதல்படுத்தி விடைபெறும்போது அடிப்பட்டுக் கிடந்தவரின் உறவினர் ‘எவ்வளவு செலவாச்சு’ எனக் கேட்டு பர்ஸைத் திறக்கும்போது ‘பரவால்ல சார், நான் வூந்து கெடந்தால் யாருனாச்சும் செலவளிக்க மாட்டாங்களா, வுடு சாரே’ என அசால்டாகச் சொல்லும்போது விக்கித்து நின்ற நாகரிக வர்க்கத்தை நிறையப் பார்த்திருக்கிறேன்.. இதைவிட நெகிழ வைத்த சம்பவம். 1990 வாக்கில் அதே மயிலாப்பூரில் இருந்து 12பி யில் முரசொலி அலுவலகத்துக்கு சென்ற ஒரு காலை நேரம். பாண்டிபஜாரில் செக்கிங் ஏறினர். ஒரு பையன் – அவனும் பட்டணம் பிழைக்க அந்தவன். 20-22 வயசு இருக்கும். செக்கிங் செய்யும்போது டிக்கெட் எடுக்காமல் மாட்டிக்கொண்டான். அழாத குறையாக செக்கிங் இன்ஸ்பெக்டரிடம் கெஞ்சினான். தான் ஒரு இண்டர்வியூவுக்குப் போய்க் கொண்டிருப்பதாகவும், தன்னிடம் காசு இல்லாததால் டிக்கெட் எடுக்கவில்லையென்றும் இந்த இண்டர்வியூவில் எப்படியும் வேலை கிடைத்துவிடும் என நம்புவதாகவும் தயவு செய்து மன்னித்துவிடும்படியும் கெஞ்சியதோடு தனது சான்றிதகழ்களையும் இண்டர்வியூ கடிதத்தையும் காண்பித்தான். இண்டர்வியூ கடிதத்தில் தேதி, நேரம் சரியாக இருந்தது. ஆனால், கடமை உணர்வாளர்களுக்கு இந்த நியாயம் எதுவும் ஏறவில்லை. விதிகளைப் பிடித்துக்கொண்டு தொங்கினர். ஒன்று அபராதம் செலுத்து; இல்லையானால் ஸ்டேஷனுக்கு வா என்பதுதான் அவர்கள் பதிலாக இருந்தது. ஒட்டு மொத்த பஸ்ஸூம் வேடிக்கை பார்த்தது. ஒரு ஆளுக்காக இத்தனை பேர் சிரமப்படறாளேன்னு முனகல் வேறு. நான் செக்கிங் ஆளுங்களிடம் பேசிப்பார்த்தேன். மசியவில்லை. நாமே அபராதம் கட்டித் தொலைக்கலாம் என்றால் கையில் தம்பிடி கிடையாது. இந்த இக்கட்டமான நிலமையில் பெண்கள் பகுதியில் சீற்றம் பாய்ந்து வந்தது. ‘அதான் அந்த கொய்ந்த சொல்லிக்கினே கீது.. நீ இன்னாமோ கதை பேசிக்கினுகீறியே.. சர்தா விடுப்பா.. கொய்ந்த காசு இல்லாம இன்னா பண்ணும்.. நம்ம எல்லோரும் ரொம்ப யோக்கியமாட்டு நின்னுக்கிணு கீறோம்’னு மீன் விற்கும் பெண்கள் எழுந்து குரல் கொடுக்கத்துவங்கினர். அவர்கள் கூறிய நியாயம் புதுமாதிரியாகவும் இருந்தது. ‘பெனால்டி எம்மாம்னு சொல்லு நாங்க அல்லாரும் சேந்து குடுக்குறோம். ஆனாக்க இப்ப நாங்களும் இல்லன்னு வச்சுக்கோ. அந்தக் கொய்ந்தய பரீட்சிக்கு அனுப்ப மாட்டியா. அது பாவம் படிச்சு வேலை இல்லாமல் பட்டனம் வந்து அலையுது. இந்த நிலமயில ஒம் பிள்ளைய நெனச்சுப் பாரு’ என்றனர்,. செக்கிங் ஆளுங்க அந்தப்பையனை ஒன்றும் செய்யாமல் அவன் போகும் இடத்துக்கு தாமே ஒரு டிக்கெட் வாங்கி அவன் கையில் கொடுத்துவிட்டு இறங்கிச் சென்றனர். மனித ஈரத்திலும் சார்பு நிலை இருக்கிறது; சாதி இருக்கிறது; வர்க்கம் இருக்கிறது.


நெற்றியில் விபூதி பூசுவதால் உண்டாகும் பயன்கள்(பகுதி- 21) « Siragu Tamil Online Magazine, News நெற்றியில் விபூதி பூசுவதால் உண்டாகும் பயன்கள்(பகுதி- 21) விபூதியானது ‘திருநீறு’ என்றும் அழைக்கப்படுகிறது.விபூதி என்றால் ‘ஐசுவரியம்’ என்று பொருள் உண்டு. சிவனை தெய்வமாக வணங்கும் அனைவரும் விபூதியை நெற்றியில் தரித்துக்கொள்வது வழக்கம். நெற்றி மட்டுமின்றி திருநீறு உச்சந்தலை, தொப்புளுக்கு சற்று மேல், இடது மற்றும் வலது தோள்பட்டை, இடதுகை மற்றும் வலக்கை நடுவில், இடது மற்றும் வலது இடுப்பு பகுதியிலும் இடுவது வழக்கம். பசுமாட்டின் சாணத்தை எடுத்து, அதை உருண்டையாக்கி, வெயிலில் காயவைத்து, அதன் பின்னர் உமியினால் மூடி நெருப்பினால் புடம் போட்டால் விபூதி கிடைக்கும். விபூதிக்கு நல்ல அதிர்வுகளை மட்டும் உள்வாங்கும் திறன் உண்டு. இரு புருவங்களுக்கு இடையேயுள்ள நெற்றி பகுதியில் மிக நுண்ணிய நரம்புகள் உள்ளன. விபூதியை எடுத்து அந்த நெற்றி பொட்டில் சிறிய அழுத்தம் கொடுத்து வைக்கும்போது மன ஒருமைப்பாடு தோன்றும். விபூதி அணிவதால் மனதில் இறைபக்தி மேலோங்கி, நம்மிடம் இருக்கும் தீய எண்ணங்கள் விலகும். நல்ல எண்ணங்கள் தோன்றும். உடல், ஆரோக்கியம் அடையும். தகாத செயல்களை செய்வதில் இருந்து மனம் விலகும். எனவே விபூதி முக்கியமாக நெற்றிப் பகுதியில் வைக்கப்படுகிறது. நெற்றியில் விபூதி வைத்து இறைவனை தமிழர்கள் வழிபாடு செய்கின்றனர். ஆஸ்திரேலிய பழங்குடியினர் இன்றும் பண்டிகை நாட்களில் முப்பட்டைத் திருநீறை உடலெங்கும் அணிகின்றனர். தலையில் நீர் கோர்த்திருப்பதை விபூதி உறிந்து விடுவதால் இதற்கு மருத்துவ குணமும் உண்டு. தமிழ்நாட்டில் பெண்கள் நெற்றியில் பொட்டு வைக்கும் பழக்கம் உள்ளது. சில ஆண்களும் நெற்றியில் திலகம் இடுவது வழக்கம். முற்காலத்தில், வட்ட பொட்டுதான் வைக்க வேண்டுமென, பெண்களுக்கு எந்தக் கட்டாயமும் இருந்ததில்லை. அனைவருமே ஏதோ ஒரு சின்னத்தை நெற்றியின் நடுவில் அதாவது புருவ மத்தியில் இட்டுக் கொள்வது பழங்குடிகள் காலத்திலிருந்தே வழக்கமாயிருந்திருக்கிறது. அவை, பெரும்பாலும் குலச்சின்னங்களாக இருந்திருக்கின்றன. அதன் பிறகு வேத கால மன்னர் பரம்பரைகள் வரத்தொடங்கியபின் சூரிய, சந்திர, லச்சினைகளை நெற்றி நடுவில் வைத்துக்கொள்ளத் தொடங்கினர். இப்படித் திலகமிடுவதற்கென்றே அரண்மனைகளில் அக்கலையில் தேர்ந்த சூதர்கள் என்று சொல்லப்படக்கூடிய பணியாளர்களை அப்போது அரசர்கள் வேலைக்கு அமர்த்தியிருந்தனர். பொதுவாக திருமணமான பெண்கள் நெற்றியில் மட்டுமல்ல நெற்றி வகிட்டிலும் சிந்தூரம் இட்டுக் கொள்வது வட இந்தியப்பழக்கம். தென்னிந்தியாவிலும் சுமங்கலிகள் நெற்றி வகிட்டில் குங்குமம் வைத்துக் கொள்கிறார்கள். இது அவர்களை இளம்பெண்கள் மற்றும் திருமணமாகாத பெண்களில் இருந்து வேறுபடுத்திக் காட்டுவதோடு ஆண்களின் பிறழ் பார்வையில் இருந்து தப்புவதற்கும் உதவுவதாகப் பெண்கள் நம்புகின்றனர். விதவைகள் பொட்டு வைத்துக் கொள்ளக் கூடாது எனும் நம்பிக்கையை உடைத்து தற்போது சிறு திலகம் அல்லது கருப்புச் சாந்திட்டுக் கொள்வது வழக்கமாகியிருக்கிறது. கணவனை இழந்த பெண்களும் பொட்டு வைப்பது நல்ல விசயமாகும். பாழ் நெற்றி என்பது இந்தியர்களிடையே ஆரோக்யமான விசயமாகக் கருதப்படவில்லை. குங்குமம், சந்தனம், திருநீறு, கரிய நிற மை அல்லது நாமக்கட்டியால் திலகம் இவற்றில் ஏதேனும் ஒன்று ஆண்கள் மற்றும் பெண்களின் நெற்றியில் இடம்பெற வேண்டும் என்பது மங்கலச் சின்னங்களாகக் கருதப்படும் என்ற நம்பிக்கையும் மக்களிடையே நிலவுகிறது. புருவ மத்தி என்பது ‘ஆக்னேய சக்கரம்’ இருக்குமிடம். அந்த ஆக்னேய சக்கரம் என்பது நமது உடலில் உள்ள 7சக்தி மையங்களில் ஒன்று. நம்முடைய உடலில் ஏழு சக்தி மையங்கள்/சக்கரங்கள் உள்ளன. அவையாவன, மூலாதாரம், ஸ்வாதிஷ்தானம், மணிப்பூரகம், அனகதம், விசுத்தி, ஆக்னேய சக்கரம், சஹஸ்ரரம். ஏழு சக்கரங்களில் முதலாவது சக்கரமாகிய ‘மூலாதாரம்’ முதுகுத்தண்டின் அடிப்பாகத்தில் உள்ளது. மூலாதார சக்கரத்திற்கு சற்று மேலே தொப்புளுக்கு சற்று கீழே இரண்டாவது சக்கரமாகிய ‘ஸ்வாதிஷ்தானம்’ அமைந்துள்ளது. தொப்புள் பகுதியில் மூன்றாவது சக்கரமாகிய ‘மணிப்பூரகம்’ அமைந்துள்ளது. அடுத்து இருதயப்பகுதியில் நான்காவது சக்கரமாகிய ‘அனகதம்’ அமைந்துள்ளது. கழுத்துப்பகுதியில் ஐந்தாவது சக்கரமாகிய ‘விசுத்தி’ அமைந்துள்ளது. புருவ மத்தியில் ஆறாவது சக்கரமாகிய ‘ஆக்னேயம்’ உள்ளது. அடுத்து தலை உச்சியில் ஏழாவது சக்கரமாகிய ‘சஹஸ்ரரம்’ உள்ளது, இந்த ஏழு சக்கரங்களிலும் சக்திகள் இருப்பதாக கூறப்பட்டிருக்கிறது. அது மட்டுமின்றி, புருவ மத்தியில் பொட்டு வைத்துக் கொண்டால் பிறர் நம்மை வசியம் செய்வது கடினம் என்றொரு நம்பிக்கையும் மக்களிடையே காணப்படுகிறது.. மருத்துவ ஆராய்ச்சிகளின்படி, ‘புருவ மத்தி’ என்பது நினைவாற்றலுக்கும் சிந்திக்கும் திறனுக்கும் உரிய இடம். இதனால்தான் ‘யோகக்கலை’ இதனை ‘ஆக்னேயச் சக்கரம்’ என்கிறது. இந்தச் சக்கரத்தின் இயல்பு மின்காந்த அலைகளை புருவ மத்தி மற்றும் நெற்றிப் பொட்டில் வெளிப்படுத்தக் கூடியதாக இருப்பதால் இங்கு பொட்டு இட்டுக் கொள்வதின் மூலம் சக்தி விரயமாவதைத் தடுக்கலாம் என்கிறது யோகக்கலை. அதனால்தான், நம் மனம் கவலையால் வாடும்போது, இந்தப் பகுதியானது சூடாகித் தலைவலி அதிகமாவதை உணர்கிறோம். நெற்றியில் இடும் திலகம், அந்தப் பகுதியைக் குளிர்விப்பதோடு நம் உடலின் சக்தி வெளியேறி விரயமாவதையும் தடுக்கிறது. விஞ்ஞான ரீதியாகப் பார்த்தால்; புருவ மத்தியில் பொட்டு வைத்துக் கொள்வதால்; மனம் அமைதி பெறுகிறது என்பது நிரூபிக்கப்பட்ட உண்மைகளில் ஒன்று. ஆண்கள் இருபுருவங்களையும் இணைத்தாற் போல் குங்குமம் அணிவது தன்னம்பிக்கையை அதிகரிக்கும். குங்குமம் வைத்துக் கொள்வதால் உடல் குளிர்ச்சி அடைவதோடு மனதில் எதிர்மறை எண்ணங்களின் தாக்கம் குறைந்து ஆரோக்கியமான எண்ணங்கள் மேம்படும் என்பதும் பல்வேறு சந்தர்பங்களில் நிரூபிக்கப்பட்ட உண்மைகளே! வங்காள தேசத்தில் இஸ்லாமிய பெண்கள் நெற்றியில் குங்குமம் வைக்கும் பழக்கம் இன்றுவரை உள்ளது. மத்திய கிழக்கு ஆசிய நாடுகளிலும் விபூதி பூசும் பழக்கம் இருந்துள்ளது. எபிரேயர்கள் 40நாட்கள் தவம் இருப்பதை பழக்கமாக கொண்டிருந்தனர். இக்காலம் ‘தவக்காலம்’ என்றழைக்கப்படுகிறது. இந்த காலத்தில், தங்களை பாவியாக உணர்ந்தவர்கள் தங்கள் பாவங்களை அறிக்கையிட்டு பின்னர் தலையில் விபூதி பூசி கோயிலில் இருந்து ஊருக்கு வெளியே துரத்தி விடப்பட்டிருக்கிறார்கள். இந்த 40நாட்களில் அவர்கள் அவர்களை கோயிலுக்குள்ளும் ஊருக்குள்ளும் அனுமதிக்க மறுத்திருக்கிறார்கள். இவ்வாறு ஊருக்கு வெளியே அனுப்பப்பட்டவர்கள், தங்களை கடந்து கோயிலுக்கு செல்பவர்களிடம் தங்களுக்காக கடவுளிடம் வேண்டிக்கொள்ளும்படி மன்றாடுவார்களாம். தவக்காலம் புதன் கிழமை ஆரம்பிக்கப்பட்டது. அன்றுதான் பாவிகள் விபூதிகளை பூசிக்கொள்வார்கள். இதனையே ‘விபூதி புதன்’ என்று அழைக்கின்றனர். கி.மு.விலேயே நோன்பு கடைபிடிக்கும் வழக்கமும் அவர்களிடையே இருந்துள்ளது. அக்காலத்தில், ஆன்மா மற்றும் உடலை ஒடுக்க, பாவங்களை போக்க, போரில் வெற்றி பெற, நோயிலிருந்து விடுதலை பெற, மனந்திரும்பி இறைவனிடம் வருவதற்காகவும் மற்றும் வேண்டுதல் நிறைவேறுவதற்காகவும் நோன்புகள் கடைபிடித்தனர். நோன்பு மட்டும் நம் பாவங்களை திருத்தவோ, மன்னிக்கப்படவோ உதவாது. உண்ணாமல் இருந்தால் அது பட்டினியாகும். பட்டினிக்கும் நோன்பிற்கும் நிறைய வித்தியாசங்கள் உள்ளன. நோன்புடன் சேர்த்து இறைவனை எண்ணி தவம் செய்ய வேண்டும். அதுதான் பலனைத்தரும். திருவிவிலியம், பல இடங்களில் நெற்றியில் அடையாளம் இடுவது நல்லது என்றே குறிப்பிடுகிறது. நெற்றியில் அடையாளம் போடாதவர்களே பெரும்பாலான இடங்களில் கொல்லப்பட்டனர் என்றும் குறிப்பிடுகிறது. ஒருமுறை, இறைவன் கோபத்துடன் உரத்த குரலில், ‘நகருக்குத் தண்டனை வழங்குவோரே!நீங்கள் ஒவ்வொருவரும் உம் கொலைக் கருவியைக் கையிலேந்தி நெருங்கி வாருங்கள்’ என்றார். உடனே ஏழு ஆட்கள் வடக்கு நோக்கி இருக்கும் மேல் வாயிலின் வழியாக வந்தனர். அவர்களில் ஆறுபேர் கையில் கொலைக் கருவி இருந்தது. அந்த 7பேரில், எழுதும் மைக்கூட்டை இடையில் வைத்திருந்த ஒருவனும் இருந்தான். அவர்கள் உள்ளே வந்து வெண்கலப் பீடத்தின் அருகில் நின்றனர். அப்பொழுது இறைவன், நார்ப்பட்டு உடுத்தி எழுதும் மைக்கூட்டைத் தம் இடையில் வைத்திருந்த அம்மனிதனை நோக்கி, ‘நீ எருசலேம் நகரெங்கும் சுற்றிவந்து அதனுள் செய்யப்படும் எல்லா அருவருக்கத்தக்க செயல்களுக்காகவும் பெருமூச்சு விட்டுப் புலம்பம் மனிதர்களுக்கு நெற்றியில் அடையாளம் இடு’ என்றார். இறைவன் மற்றவர்களை நோக்கி, ‘நீங்கள் அவர் பின்னால் நகரெங்கும் சுற்றி வந்து அடையாளம் இடப்பட்ட மனிதர்களை தவிர மற்ற அனைவரையும் தாக்குங்கள். உங்கள் கண்களினின்று யாரையும் தப்பவிடவேண்டாம்; இரக்கம் காட்டவேண்டாம் என்றார். அவர்களும் அப்படியே செய்தனர். மற்றொரு பகுதியில், சீயோன் மலைமீது ஆட்டுக்குட்டி நிற்கக் கண்டேன். அதன் பெயரையும் அதனுடைய தந்தையின் பெயரையும் தங்களது நெற்றியில் பொறித்திருந்த ஓர் இலட்சத்து நாற்பத்து நான்காயிரம்பேர் அதனுடன் இருந்தனர் என்று குறிப்பிடப்பட்டுள்ளது. ஆட்டுக்குட்டி என்பது ஈசனாகிய இயேசுவையும், தந்தை என்பது எல்லாம் வல்ல பரமேசுவரனாகிய இறைவனையும் குறிக்கிறது. அதாவது, இறை மக்கள், இறைவன் மற்றும் இறை மகன் நாமத்தை மக்கள் நெற்றியில் அடையாளமாக பொறித்தியிருப்பார்கள் என்று அர்த்தம். இன்னொரு பகுதியில், மோசே தான் அழைத்து வந்த மக்களிடம், ‘இறைவன் நம்மை, அவருடைய பலத்த கையினால் எகிப்து தேசத்தில் இருந்து புறப்படப் பண்ணியதற்கு அடையாளமாக இது உங்கள் கண்களுக்கு நடுவே ஞாபகக் குறியாகவும், இது உங்கள் கையில் அடையாளமாகவும் இருக்கக்கடவது’ என்றார். ஆனால், ஒரே ஒரு பகுதியில் மட்டும், மூன்றாம் வானதூதர் உரத்த குரலில், “விலங்கையும் அதன் சிலையையும் வணங்கி, தங்கள் நெற்றியிலோ கையிலோ குறி இட்டுக்கொண்டோர் அனைவரும். இறைவனின் கோபம் காரணமாக அவர்கள் தூய வானதூதர் முன்னிலையிலும் ஆட்டுக்குட்டியின் முன்னிலையிலும் நெருப்பாலும் கந்தகத்தாலும் வதைக்கப்படுவார்கள்’ என்று கூறியதாக எழுதப்பட்டுள்ளது. இதன் மூலம், நெற்றியில் அடையாளம் இடுவது என்பது நல்லதே. ஆனால், படைத்தவனை மறந்து படைப்புகளின் முன்பாக மற்றும் சிலைகளின் முன்பாக நின்று நெற்றியில் அடையாளம் இடுபவர்களை இறைவன் வெறுக்கிறார் மற்றும் இது இறைவனுக்கு அருவருப்பானது என்று அறிகிறோம்.. தமிழர்கள் விபூதியுடன் சந்தனத்தையும் உடலிலும் நெற்றியிலும் பூச பயன்படுத்தினர். நமது உடலின் அனைத்து நாடி நரம்புகளும் மூளையுடன் இணைக்கப்பட்டுள்ளது. அவற்றில் பெரும்பாலான நரம்புகள் நெற்றி பொட்டின் வழியாக செல்கின்றன. எனவே, நெற்றி பகுதி எப்பொழுதும் சூடாகவே இருக்கும். நமது அடி வயிற்றில் நெருப்பு சக்தியிருக்கிறது. அந்த சூட்டின் வெப்பம் அதிகமாக உணரப்படுவது நெற்றி பொட்டில்தான். அதனால்தான் நமக்கு காய்ச்சல் வரும்போது நெற்றியில் கைவைத்து காய்ச்சலின் தன்மையை அறிகிறோம். அதனால்தான், நம் முன்னோர்கள் மூளையையும் அதை இணைக்கும் நரம்புகளையும் குளிர்ச்சி செய்வதற்காக நெற்றியில் சந்தனம் பூசினர். வட இந்தியாவில் விபூதி பிரபலமில்லை. ஆனால், அவர்களிடம் நெற்றியில் சந்தனம் வைக்கும் வழக்கம் உள்ளது. சந்தனம் மருத்துவ குணம் உள்ள ஒரு மரம். இதனை அரைத்து நெற்றியில் பொட்டு வைத்தால் உடல் குளிர்ச்சி அடையும். பெண்கள் மற்றும் ஆண்கள் அனைவரும் சந்தன பொட்டு வைக்கும் பழக்கம் தமிழர்களிடம் உள்ளது. மொட்டை போட்ட பின்னர் குழந்தைகளும் ஆண்களும் தலையில் சந்தனம் தேய்க்கும் பழக்கமும் நடைமுறையில் உள்ளது. மொட்டை போட்டால் தலை சூடாகும். இதனை தவிர்க்க குளித்த பின்னர் தலையில் சந்தனம் தடவுகிறோம். சந்தனம் அனைத்து மதத்தினராலும் பயன்படுத்தப்படுகிறது. இந்துக்களும், கிறிஸ்தவர்களில் ரோமன் கத்தோலிக்க பிரிவை சேர்ந்தவர்களும் நெற்றியில் பொட்டு வைப்பது வழக்கம். இந்த பிரிவை சேர்ந்தவர்கள் ஆண்கள் பெண்கள் வேறுபாடின்றி அனைவரும் நெற்றியில் சந்தனம் இடுவார்கள். இது தவிர, பிற கிறிஸ்தவர்கள் கொண்டாடும் விழாக்களில் சந்தனம் அவசியம் இடம் பெற்றிருக்கும். சந்தனக்கூடு திருவிழா என்பது தமிழ்நாட்டில் உள்ள இசுலாமியர்கள் கொண்டாடும் ஒரு விழாவாகும். மதங்களைத் தாண்டி நிற்பதால் சந்தனம் மணக்கிறது. ஆனால், மனிதன்?மதத்தின் பின்னல் செல்லாமல் இறைவன் வழி நடந்தால் மனிதனும் வாழ்வில் பிரகாசிப்பான். நன்றி: ஆர். கே. வி. புருவ மத்தியில் பொட்டு வைத்துக் கொள்வது ஏன்? 27செப்டம்பர் 2019. தினமணி. கருத்துக்கள் பதிவாகவில்லை- “நெற்றியில் விபூதி பூசுவதால் உண்டாகும் பயன்கள்(பகுதி- 21)”


ஹூண்டாய் அல்காசர் முக்கிய அம்சங்கள் வெளியீடு || tamil news Hyundai Alcazar specs revealed ahead of official debut பதிவு: ஏப்ரல் 08, 2021 14:02 IST ஹூண்டாய் நிறுவனத்தின் அதிகம் எதிர்பார்க்கப்பட்டு7சீட் எஸ்யுவி அல்காசர் மாடலில் பல்வேறு அசத்தலான அம்சங்கள் வழங்கப்படுகின்றன. ஆட்டோமொபைல் சந்தையில் 2021 ஆண்டின் அதிகம் எதிர்பார்க்கப்படும்7சீட் எஸ்யுவியாக அல்காசர் இருக்கிறது. கடந்த மாதம் அல்காசர் மாடலின் வரைபடங்களை ஹூண்டாய் வெளியிட்டது. அந்த வரிசையில் தற்போது இந்த காரின் அம்சங்கள் வெளியிடப்பட்டு இருக்கிறது. அதன்படி புதிய ஹூண்டாய் அல்காசர் மாடலின் வீல்பேஸ் 2760 எம்எம் ஆக இருக்கிறது. புதிய ஹூண்டாய் கார் 2.0 லிட்டர் பெட்ரோல், யு2 1.5 விஜிடி என்ஜின் ஆப்ஷன்களில் கிடைக்கிறது. இவை முறையே 155 பிஹெச்பி மற்றும் 112 பிஹெச்பி திறன் வழங்குகின்றன. இவற்றுடன்6ஸ்பீடு மேனுவல் அல்லது6ஸ்பீடு ஆட்டோமேடிக் டிரான்ஸ்மிஷன் வழங்கப்படுகிறது. முந்தைய தலைமுறை என்ஜினை விட புதிய என்ஜின்7பிஹெச்பி கூடுதல் திறன் மற்றும் சிறப்பான மைலேஜ் வழங்கும் என ஹூண்டாய் தெரிவித்து உள்ளது. ஹூண்டாய் அல்காசர் மாடல் இகோ, சிட்டி மற்றும் ஸ்போர்ட் என மூன்றுவித டிரைவ் மோட்களை கொண்டிருக்கிறது.


கரோனா அச்சுறுத்தல் காரணமாக அறிவிக்கப்பட்டுள்ள ஊரடங்கு காலத்தில், செய்தித்தாள்களுக்கு விலக்களித்த உத்தரவுக்கு தடை விதிக்க கோரிய வழக்கை சென்னை உயர் நீதிமன்றம் தள்ளுபடி செய்தது. கரோனா பரவலை தடுக்க நாடு முழுவதும் ஊரடங்கு உத்தரவை பிறப்பித்த மத்திய அரசு, ஊரடங்கு காலத்தில் செய்தித்தாள்களுக்கு விலக்கு அளித்துள்ளது. இந்த உத்தரவுக்கு தடை விதிக்க வேண்டும் எனவும், செய்தித்தாள் நிறுவனங்கள், இணையதளங்கள் மூலமாக செய்திகளை வெளியிட உத்தரவிட வேண்டும் எனவும் கோரி, சென்னையைச் சேர்ந்த கணேசன் என்பவர் உயர் நீதிமன்றத்தில் வழக்கு தொடர்ந்திருந்தார். இந்த வழக்கு நீதிபதிகள் கிருபாகரன் மற்றும் ஹேமலதா அடங்கிய அமர்வு முன் விசாரணைக்கு வந்தபோது, காகிதத்தில் கரோனா வைரஸ் 24 மணி நேரம் வரை உயிருடன் இருக்கும் என்பதால், செய்தித்தாள்களுக்கு விலக்களித்த உத்தரவை ரத்து செய்ய வேண்டும் என மனுதாரர் தரப்பில் வாதிடப்பட்டது. இந்த வாதத்திற்கு கடும் ஆட்சேபம் தெரிவித்த தமிழக அரசுத்தரப்பு கூடுதல் தலைமை வழக்கறிஞர் அரவிந்த் பாண்டியன், ஆரம்பகட்ட ஆய்வுகளில் செய்தித்தாள் மூலமாக கரோனா பரவுவதாகக் கூறுவதற்கு எந்த ஆதாரங்களும் இல்லை என வாதிட்டார். அப்போது குறுக்கிட்ட நீதிபதிகள், நீதிமன்ற வழக்கு கோப்புகள் அனைத்தும் காகிதத்தில்தான் உள்ளன. பணம்கூட காகிதம்தான். இதையெல்லாம் அனைத்து மக்களும் பயன்படுத்திவரும் நிலையில், காகிதம் மூலம் கரோனா பரவலாம் என்பதற்கு எந்த ஆதாரமும் இல்லை எனக் கூறி, மனுவை தள்ளுபடி செய்து உத்தரவிட்டனர்.


கொரோனா வைரஸ் பரவுவதை தடுக்க, மத்திய – மாநில அரசுகள், ஊரடங்கு உத்தரவை அமல்படுத்தியது. இதன் அடிப்படையில், தமிழ்நாடு கிராம வங்கியின் சார்பில் வெளியிடப்பட்ட சுற்றறிக்கையில், 50 சதவீத ஊழியர்களுடன் முக்கியமான பணிகள் மேற்கொள்ளப்படும் எனவும், மீதமுள்ள ஊழியர்கள், சுழற்சி முறையில் வீட்டில் இருந்து பணியாற்ற வேண்டும் எனவும் தெரிவிக்கப்பட்டிருந்தது. ஊரடங்கு உத்தரவை அடுத்து, சேலம் மாவட்டத்தில் உள்ள தமிழ்நாடு கிராம வங்கியைச் சேர்ந்த 168 பணியாளர்கள், தங்கள் சொந்த ஊர்களுக்குச் சென்றனர். அவர்களை, உடனடியாக பணிக்குத் திரும்பும்படி, வங்கியின் பொது மேலாளர் உத்தரவு பிறப்பித்தார். இந்த உத்தரவை எதிர்த்து சேலம் மாவட்டத்தில் உள்ள தமிழ்நாடு கிராம வங்கி ஊழியர்கள் சென்னை உயர் நீதிமன்றத்தில் வழக்கு தொடர்ந்தனர். இந்த வழக்கை நீதிபதி ரவிச்சந்திரபாபு விசாரித்தார். விசாரணையின் போது, வங்கி தரப்பில் ஆஜரான வழக்கறிஞர், வங்கியின் 168 ஊழியர்களும் சொந்த ஊர்களுக்குச் செல்ல எந்த அனுமதியும் வழங்கவில்லை எனவும், வீட்டில் இருந்து பணியாற்ற அறிவுறுத்தப்பட்டதாகவும், அவர்கள் சொந்த ஊர்களுக்குச் சென்றது சட்டவிரோதம் எனவும் வாதிட்டார். இதை பதிவு செய்த நீதிபதி, அரசு அறிவித்துள்ள நிதியுதவியை, பயனாளிகளுக்கு வழங்க வேண்டியுள்ளதால், 168 ஊழியர்களையும் உடனடியாக பணிக்கு திரும்ப வேண்டும் என உத்தரவிட்டார். சொந்த கிராமங்களுக்கு அருகில் உள்ள கிளைகளில் பணியாற்ற அனுமதி கோரி சம்பந்தப்பட்ட அதிகாரியை அணுக வேண்டும் எனவும், அனுமதி கிடைக்காவிட்டால் சேலத்திற்கு பயணப்பட, உரிய பயண அனுமதியைப் பெற்று பணிக்கு திரும்ப வேண்டும் எனவும் உத்தரவிட்டார்.


text: குட்டிபிசாசு: குழந்தைகளின் பெற்றோர்களே ஜாக்கிரதை குழந்தைகளின் பெற்றோர்களே ஜாக்கிரதை பல்கலைக்கழகத்தில் நான் படித்துக் கொண்டிருந்த நேரம். ஒருநாள் மாணவர்விடுதியில் நானும் என் நண்பனும் கிரிகெட் விளையாடிக் கொண்டிருந்தோம். தாடிவைத்த ஒருவர். நடுத்தரவயது இருக்கும். தான் ஒரு மலையாளி எனவும் புதிதாக கல்லூரியில் சேர்ந்திருப்பதாகவும் எங்களிடம் தமிழில் அறிமுகப்படுத்திக் கொண்டார். அவருடன் பேசியதில் அவருக்கு திருமணமாகி இருப்பதும் தெரிந்தது. பல்கலைக்கழகத்தில் குடும்பத்துடன் வசிப்பவர்களுக்கு தனிவிடுதியும் உண்டு. அவ்விடுதியில் இடம் கிடைத்ததும் மனைவியை அழைத்துக் கொண்டுவரப்போவதாக சொல்லிக் கொண்டிருந்தார். சிறிதுநேர விளையாட்டிற்குப் பிறகு செல்லும்போது என்னையும் என் நண்பனையும் பார்க்க சகோதரர்கள் போல இருப்பதாக சொல்லிவிட்டுச சென்றார். அதன் பிறகு நான் அவரைப் பார்க்கவில்லை. வெகுநாட்கள் கழித்து, என்னுடன் படித்த ஒரு கன்னடர் அன்று தாமதமாக வேலைக்கு வந்தார். அவரும் குடும்பஸ்தர்கள் விடுதியில் இருந்து வருபவர் தான். ஏன் தாமதம் என்று கேட்டேன். அவர் வசிக்கும் விடுதியில் இருக்கும் ஒருவன் குழந்தைகளிடம் சாக்லேட் கொடுத்து அறைக்குள் கூட்டிப் போய் சில்மிஷம் செய்து இருக்கிறான். குழந்தைகள் பெற்றோரிடம் விவரமாக சொன்னதன் பேரில் அவனைப் பிடித்து போலீசில் ஒப்படைத்ததாக சொல்லிக் கொண்டிருந்தார். எனக்குப் பகீர் என்றது, படிக்கவரும் இடத்தில் கூட இப்படி எல்லாம் நடக்கவேண்டுமா? எனக்கு உணவுஇடைவேளைக்கு நேரமானதால் விடுதிக்கு வந்துவிட்டேன். விடுதியில் நுழையும்போது எனக்குத் தெரிந்த ஒரு மலையாளி நண்பன் என்னிடம் விசாரித்தான். "இன்றைக்கு என்ன ஆச்சி விஷயம் தெரியுமா?" "என்ன" "இக்பாலை போலிஸ் கொண்டு போச்சு" "எந்த இக்பால்" "அன்றைக்கு உன்னுடன் கிரிகெட் ஆடினாரே. தாடி கூட வச்சிட்டு இருந்தாரே. அவர்" "ஏன் என்னவாம்" "குழந்தைகளிடம் செக்ஷுவலாக தவறு செய்தாராம். என்னால் நம்ப முடியல. அவர் அப்படி இல்லை. வேண்டுமென்றே யாரோ இப்படி பழி சுமத்தி இருக்காங்க" என்று சொல்லிக் கொண்டிருந்தான். நான் பதிலேதும் பேசாமல் சாப்பிடப் போய்விட்டேன். இது நடந்து பல ஆண்டுகள் இருக்கும். இந்த விஷயம் அப்போது செய்தித்தாளிலெல்லாம் வந்தது. என்னைப் பொருத்தவரை child abuse, phedophile விஷயங்களில் யார் வேண்டுமானாலும் குற்றவாளிகளாக இருக்கலாம். இவர்களை கண்டுகொள்வது கடினம். பக்கத்து வீட்டுக்காரர்களாக இருக்கலாம், வீட்டிற்கு வரும் நண்பர்களாக இருக்கலாம், ஏன் குழந்தையின் தந்தையோ சகோதரனாகக் கூட இருக்கலாம். இன்றைக்கு செய்தித்தாளைத் திறந்தால் சிறுமி கற்பழிப்பு, குழந்தை கற்பழிப்பு என்றுதான் அதிகமாக வருகிறது. செய்தித்தாளில் வரும் சங்கதிகள் சில. ஆனால் உண்மையில் சமூகத்தில் நம் கண்ணுக்குத் தெரியாமல் நம்மைச் சுற்றி இருக்கும் பல குழந்தைகள் சீறழிக்கப்படுகிறார்கள். மனரீதியான பாதிப்புடையர்கள் தான் இத்தகைய காரியங்களில் ஈடுபட முடியும். வேதனை தரக்கூடிய இந்த விஷயத்தைப் பற்றி நான் மேலும் சொல்ல விரும்பவில்லை. குழந்தைகளின் பெற்றோர்களே ஜாக்கிரதை. நான் ஒன்றும் குழந்தைகள் மனோ தத்துவநிபுணன் அல்ல. ஆனால் ஒரு சில விஷயங்கள் உங்கள் கவனத்திற்கு 1. உங்களுக்கு என்ன கவலை இருந்தாலும், குழந்தைகளிடம் அன்பாக இருங்கள். 2. முடிந்தவரை அடிக்கடி உங்கள் குழந்தைகளுடன் அமர்ந்து பேசுங்கள். அவர்கள் அன்று என்ன செய்தார்கள் என்று அன்புடன் விசாரியுங்கள். 3. யாருடன் பழகுகிறார்கள் என்பதையும் தெரிந்து வைத்துக் கொள்ளுங்கள். 4. குழந்தைக்கு காயம் ஏதாவது ஏற்பட்டிருப்பின், எதனால் ஏற்பட்டது என்பதை அன்புடன் விசாரியுங்கள். "யாருடன் சண்டை போட்ட" என்று அதட்டினால், பிறகு அவர்களுக்கு ஏதாவது பிரச்சனை இருப்பின் உங்களிடம் சொல்லப் பயந்து தயங்குவார்கள். 5. அவர்களுக்கு ஏதேனும் பிரச்சனை இருந்தால் கேட்டுத் தெரிந்து கொள்ளுங்கள். 6. மிகவும் முக்கியமானதொரு விஷயம் சிறுவர்களை பேஸ்புக், இணையதளங்களை பாவிக்கவிடாதீர்கள். அப்படி பாவிக்கவிட்டாலும், கண்காணிப்புடன் நடந்துகொள்ளுங்கள். வளர்ந்த நாடுகளில் இணையத்தின் மூலம் குழந்தைகளுடன் தொடர்பு ஏற்படுத்திக் கொண்டு, அவர்களுடன் இனிமையாக பழகி தனியாக வரவழைத்து கற்பழித்த கொடூரங்கள் நடந்துள்ளன. வினை விதைத்தது: குட்டிபிசாசு at Friday, September 06, 2013 Labels: அனுபவம், சிந்திக்க சில நொடி, நையாண்டி Manimaran 5:11 PM, September 10, 2013 நல்ல எச்சரிக்கை பதிவு நண்பரே .. சமீபத்தில் கூட ஒரு செய்தி படித்தேன்.... http://news.vikatan.com/article.php?module=news&aid=18769


text: * உற்சாகத்துடன் கடமைகளைச் செய். ஆன்மிக வாழ்க்கை வாழ்வதற்கான முதல் அறிகுறியே உற்சாகமாக இருப்பது தான். * அறிவுச்சுரங்கத்தை திறப்பதற்கான திறவுகோல் மன ஒருமைப்பாடு மட்டுமே. மன ஒருமையால் இயற்கையைக் கூட நம்மால் வெல்ல முடியும். * கடவுளின் குழந்தைகளான நீங்கள் வலிமை உடையவர் என்று நினைத்தால் வலிமை படைத்தவர் ஆவீர்கள். * பலவீனத்திற்கான பரிகாரம் பலவீனத்தைக் குறித்து ஓயாது சிந்திப்பதல்ல, மாறாக வலிமையைக் குறித்து சிந்திப்பது தான். * மனிதனிடம் மறைந்திருக்கும் பரிபூரணத்தன்மையை வெளிப்படுத்துவது கல்வி. முதலில் கீழ்ப்படிய கற்றுக் கொண்டால் கட்டளையிடும் பதவியை தானாகப் பெற்று மகிழ்வீர்கள். * அனைத்து தேவைகளை நிறைவேற்றவும், அனைத்து துன்பங்களையும் நீக்கும் பேராற்றல் ஒவ்வொருவருக்கும் இருக்கிறது என்பதை உணருங்கள். - விவேகானந்தர்


text: கதக்களி () இது கேரள மாநிலத்தின் பாரம்பரிய நடன வடிவமாகும். கதக்களி நடனம், கேரள மக்களின் பண்பாட்டினைத் தெளிவாக எடுத்துக் காட்டும் அற்புதமான தெய்வீகக்கலை. இது பல பாத்திரங்களைக்கொண்ட ஒரு நாட்டிய நாடகமாக ஆடப்பட்டு வருகிறது. இராமாயணம், மகாபாரதம் போன்ற சமயம் சார்ந்த பழங்கதைகள் இந்த நடனத்துக்குக் கருப்பொருளாக அமைகின்றன. கதக்களி என்றால் கதையை அடித்தளமாகக் கொண்ட ஆடல் என்று பொருள். ஆட்டக்கதை என்ற மற்றோர் பெயரும் இதற்கு உண்டு. இந்த நாட்டிய நாடகம், பழைய நாடக மேடைச் சம்பிரதாயங்களிலிருந்தும், தேவதைகளை வழிபடும் ஆட்டங்களிலிருந்தும் தோன்றியதாகக் கருதப்படுகிறது. முடியேட்டு, பகவதி பாட்டு, காளியாட்டம், தூக்கு முதலான இந்த ஆடல் வகைகள், ஆரியர்களின் வருகைக்கு முற்பட்ட காலத்தே, மக்களின் வாழ்கையோடு ஒட்டித் தோன்றியதாகத் தெரிகிறது. கதகளியின் விஷேச அம்சங்களான, பேச்சு இல்லாத அபிநயம், சமயத் தொடர்பு, மந்திரவாதத் தொடர்பு, வினோத வேஷக்கட்டு, சண்டைக் காட்சிகள் எல்லாம் சம்பிரதாயமாக பழங்காலத்திலிருந்தே நிலைத்திருக்கின்றன. முகபாவமும், கையசைவுகளும் இந்த நடனத்தின் முக்கியமான அம்சங்களாகும். ஒப்பனையும், உடையலங்காரமும் இதனை ஒரு தனித்துவமான நடன வடிவமாக்குகின்றன. கதக்களி வேசப் பொருத்தம் தேவர்கள், அசுரர்கள் முதலான புராண சம்பந்தமான பாத்திரங்களே பெரும்பாலும் இந்நாடகங்களில் வருகின்றபடியால், பரிச்சயமான தோற்றத்தைத் தவிர்த்து, அமானுஷ்யமான கதாபாத்திரங்களாக வேஷக்கட்டு அமைகிறது. கதகளி நடிகர்கள், பச்சை, கத்தி, தாடி, கரி, மினுக்கு என ஐவகை முக வேஷத்தை ஒட்டி பிரிக்கப் படுகின்றனர். பச்சை வேசம் தேவர்கள், கிருஷ்ணன், இந்திரன் போன்ற கதாபாத்திரங்கள் பச்சை வேஷத்திற்கு உரியவராவர். இத்தகைய பாத்திரங்களுக்கு, அரிசிப் பொடியையும் சுண்ணாம்பையும் கலந்து முகத்திற் 'சுட்டி' அமைப்பார்கள். காதின் மேற்புறத்திலிருந்து தாடை எலும்பைப்பற்றி வில் போல மத்தியில் அகன்றும் நுனியில் குறுகியும் இருக்கும்படி ஒப்பனை செய்வார்கள். சுட்டியின் உட்பாகத்திலும், முகத்திலும், நெற்றியிலும் பச்சைச்சாயம் தீட்டப்படும். இதழிலே சிவப்பு, புருவத்திலே மைக்கறுப்பு, நெற்றியிலே நாமம் முதலியன இடம்பெறும். கதக்களி சம்பிரதாய அஹார்ய அபிநயம் வருமாறு: கச்சை, முன்வால், பின்வால், உடுத்துக்கட்டு, உள் குப்பாயம், வெளிக்குப்பாயம், தோள்பூட்டு, தோள்வளை, கடகம், பருத்திக்காய்மணி, கிரீடம், நெற்றிச்சுட்டு, மேல்கட்டு, சாமரம், வெள்ளிநகம் போன்ற ஆடையாபரணாதிகளே கதகளியின் சம்பிரதாய ஆஹார்ய அபிநயமாகும். கத்தி வேசம் மூக்கின் கீழிருந்து கண்வரை கத்தரிபோல, வெள்ளை பூசி, அதிலே ரத்தச் சிவப்புப் பூசினால் மேலே குறித்த பச்சை வேஷத்தில் மாறுதல் ஏற்பட்டு கத்தி வேஷம் ஆகிறது. நெற்றியிலே புருவங்களுக்கிடையிலும், மூக்கு நுனியிலும், வெள்ளை உருண்டைகள் ஒட்டப் பெற்று, முகத்தின் தோற்றமே மாறுபாடடைந்து இராவணன், ஹம்சன், சிசுபாலன் முதலிய அசுரர்களைக் குறிக்கின்றது. கோரப்பற்கள் பயங்கரமான இராக்ஷத தோற்றத்தை அளிக்க வல்லன. தாடி வேசம் சிவப்பு, வெள்ளை, கறுப்பு நிறத் தாடிகளைத் தாங்கியிருப்பதனால் இந்த வகைக்குத் தாடி வேஷம் என்று பெயர். சிவப்புத் தாடி துச்சாதனனைப் போன்ற கொடியவர்களையும், வெள்ளைத்தாடி அனுமன், சுக்கிரீவன் போன்றவர்களையும் குறிக்கிறது. கரி வேசம் கறுப்பு சாயத்திலும், கறுப்பு உடையிலும் தோன்றும் சூர்ப்பனகை போன்ற பாத்திரங்களுக்கு கரி வேஷம் என்று பெயர். மினுக்கு வேசம் உடம்பில் அழகிய நிறமாக இலேசாக வர்ணம் பூசி, மைக்காத் தூளைத் தெளிப்பார்கள். ரிஷிகள், பிராமணர்கள், அரக்கியர் அல்லாத மற்றப் பெண்கள் ஆகியோர்களைக் குறிக்க மினுக்கு வேஷம் அமைக்கப் பெறும். எல்லா வகைப் பாத்திரங்களும் தங்கள் கண்கள் சிவப்பாகத் தோன்றும்படி செய்து கொள்வார்கள். ஆடவர்கள் தங்கள் விரல்களில் நீண்ட வெள்ளி நகங்களைத் தரித்திருப்பார்கள். உடையிலும் அணிகளிலும் குறிப்பிடத்தக்க மாற்றம் எதுவும் இல்லை. ஆடவர்கள் பெரும்பாலோர் கீரீடம் அணிந்திருப்பர். கதகளி நடிப்பு முறை பேச்சில்லாத நாடகமானபடியால் அபிநயம் நாடகத்தின் மொழியாக அமைகிறது. 10 அல்லது 12 வயதிலும் ஆரம்பிக்கப் பெற்று, நடிகர்களுக்குக் கடுமையான பயிற்சியளிக்கப் படுகிறது. கதக்களி நடக்க இருப்பதை மத்தளம் முழக்கி அறிவிப்பார்கள். இரவு சுமார் 9 அல்லது 10 மணிக்குத் தொடங்கி இரவு முழுவதும் நாடகம் நடைபெறும். மேடையையும் சபையையும் பிரித்துக் காட்டும் வகையிலே, பெரிய குத்து விளக்கு வைக்கப் பெற்று, அதன் ஒளியிலே நாடகம் நடிக்கப் பெறும். முதலில் மத்தளம், செண்டை வாசிப்பார்கள். இது அரங்குகழி எனப்படும். அதன்பின் தெய்வ வணக்கம். அப்புறம் திரை நோக்கு. இது பக்திரஸமான பாடல். பாடும்போது திரைக்குப் பின்னாலிருந்து கலாசங்களுடன் ஆடும் பாடல். சில வேளைகளில் திரையைப் பதித்து முகத்தை மட்டும் சபையோருக்குக் காட்டுவார்கள். திரை எடுத்ததும் தோடயம், புறப்பாடு போன்ற ஆடல் வகைகள், அதற்கப்புறம் மேளப்பதம். இது கதையின் அறிமுகப்பாடல். இதன் பின்னர் ஆட்டக்கதை. இறுதியில் தனாசி என்னும் மங்களம் ஆகும். கதக்களி நடனத்தில் பாடுபவர்களும், மத்தளம் செண்டை வாசிப்பவர்களும் இருப்பார்கள். பிரதான பாடகர் பாடும் ஒவ்வொரு வரியையும் சீடர்கள் திருப்பிப் பாடுவார்கள். இவர்கள் பாடும்போது நடிகர்கள் அபிநயம் பிடிப்பார்கள். பாட்டும், நடனமும் அநேகமுறை நடைபெறும். காதற் காட்சிகளுக்கு பதிஞ்ச ஆட்டம் என்று பெயர். இது மெதுவாக ஒருமணி நேரமாவது நிகழும். கதையிலே, தர்மத்திற்கும் அதர்மத்திற்கும் போராட்டம் நடந்து இறுதியில் தர்மத்தின் வெற்றியையும் அதர்மத்தின் அழிவையும் கதகளி நாடகங்கள் போதிக்கின்றன. வீரம், ரெளத்திரவம் ஆகிய ரஸங்கள் கதகளியில் முக்கியத்துவம் பெறுகின்றன. அசுர பாத்திரங்கள் மேடையில் தோன்றும்போது கர்ஜனை செய்வதும் முன்னால் பிடித்திருந்த திரையைப் பிடித்திழுப்பது போன்ற ஆர்ப்பாட்டங்களும் செய்வர். இவ்வாறாக இரவு முழுவதும் நடைபெறும் கதக்களி விடியும் தருணத்தில் பக்தி ரஸமான நடனத்துடன் நிறைவுபெறும். கேரளப் பண்பாடு கேரளக் கலைகள் கேரள நடனங்கள் நடன வகைகள் இந்திய நடனங்கள்


திசை காட்டி: July 2010 என்னடா தத்துவ மயிரெல்லாம் பேசுற... (சொற்சித்திரம்) மகேசு பேசுறேண்டா. எப்புட்றே மாப்ள இருக்க? நல்லா இருக்கேன்டா. நீ எப்புடி இருக்க? இருக்கேன்... நாளும் பொழுதும் ஓடிகிட்டு இருக்கு. ஆமாடா மாப்ள... நமக்கும் கல்யாணம் காட்சின்னு ஆகி ஒரு புள்ளையையும் பெத்துப்புட்டோம். நாளு அவ்வளவு வேகமா ஓடுது. அதுபாட்டுக்க ஓடட்டும் விட்றா... அது என்ன ஒத்தப் புள்ளையை பெத்துபுட்டு வயசானவனாட்டம் கணக்கு சொல்லிகிட்டிருக்க... அதுக்கும் ரெண்டு வயசாச்சு... சட்டுபுட்டுன்னு அடுத்த புள்ளைய பெக்குற வழியப் பாருடா... போடா... அடுத்து ஒன்னை பெக்குறதுக்கு பயமா இருக்குடா... நீயேண்டா பயப்புட்ற... புள்ளை பெக்கப்போற என் தங்கச்சில பயப்படனும். உன்னைய கட்டிக்கிறதுக்கே அது பயப்புடல. இதுக்கா பயப்புடப் போகுது...? இந்த எகத்தாள பேச்சு மசுத்துக்கு ஒன்னும் கொறைச்சல் இல்ல. என்னமோ இவரு அஞ்சாறு புள்ளையப் பெத்ததுமாதிரி அள்ளிவிடுவாரு... பெக்குறது பெருசில்லடா... இந்தக் காலத்துல அதுகளை படிக்க வைக்கனுமே... அதான் பயமே... அதென்னாடா... எல்லாரும் சொல்லி வச்சமாதிரி பெக்குறதே ரெண்டு... அதுகள வளக்கவும், படிக்க வைக்கவும் கஷ்டம்னு பொலம்பிகிட்டு இருக்கீங்க... அந்தக் காலத்துல அஞ்சாறை பெத்து படிக்க வச்சு வளக்கல? வெண்ணை பெத்தாய்ங்க... பெருசா எங்க படிக்க வச்சாய்ங்க?? எங்கையாவது ஒருசில குடும்பத்துல வசதி இருக்கிறதால நல்லா படிக்க வச்சாங்க... ஊரு ஒலகத்தை விடுறா... ஒங்க வீட்டுலையும், எங்க வீட்டுலையும் என்ன வசதியாவ இருந்தாய்ங்க...? நீயும், நானும் என்ன படிக்காமையா போயிட்டோம்? அப்பவெல்லாம், எம்.ஜி.ஆர் கொடுத்த காக்கி டவுசரும், வெள்ளை சட்டையும், எம்.ஜி.ஆர் பல்பொடியும் போதும்டா... புத்தகமும் இலவசமா எட்டாவது வரைக்கும் கொடுப்பாய்ங்க... நம்மளும் கவட்டையில கிழிஞ்ச டவுசரை போட்டுக்கிட்டு, பல்பொடில பாதிய தின்னுபுட்டு... மீதியை வச்சு பல்லு வெளக்கீட்டு பள்ளிகொடத்துக்குப் போயிடுவோம். இப்போ புள்ளைய பள்ளி கொடத்துல சேக்க போயிப்பாரு... நீ போட்டுருக்குற எல்லாத்தையும் உருவுராய்ங்கடி... இருக்குறவன் ஒழுங்கா இருந்தா செரைக்கிரவன் ஒழுங்கா செரைப்பான்னு சொல்லுவாய்ங்க... அந்த மாதிரி நாட்டை ஆளுரவனும், அதிகாரியும் ஒழுங்கா இருந்தா எல்லாஞ்சரியா இருக்கும்... அவனுக தான் லாட்டரியை சொரண்டக்கூடாதுன்னு தடை போட்டுட்டு மத்த எல்லாத்தையும் சொரண்டிகிட்டு இருக்கானுகளே... நீ சொல்றது அந்தக்காலம்டா... அப்பா செரைக்கிரவன் சுத்தி சுத்தி வந்து செரைச்சான். இப்பா பாரு நாக்காலில ஒக்கார வச்சு அவன் ஒரு எடத்துல நின்னுகிட்டு உன்னைய சுத்தவிட்டு செரைக்கிறான். இப்ப வர்றவங்கதான் முடிஞ்ச வரைக்கும் சுருட்டிட்டு போகல்ல பாக்குறானுக. சுருட்டட்டும் சுருட்டட்டும்டா எங்க போகப்போராணுக? காசு நெறைய இருக்குங்கிறதுக்காக கண்ண மூடாமையேவா வாழப்போறாய்ங்க?? ஒன்னு தெரிஞ்சுக்கடா மாப்புள... வாழ்க்கைங்கிறத வாழணும்டா... ஓடக்கூடாது... என்னடா தத்துவ மயிரெல்லாம் பேசுற... ம்ம்ம் பெரிய ஆளாயிட்டடா... பெரிய ஆளெல்லாம் ஆகலைடா... எங்கையா மூணாவது வரைக்கும் படிச்சாரு... எங்கப்பா பத்தாவது வரைக்கும் படிச்சாரு... நான் டிகிரி வரை படிச்சிருக்கேன். இன்னைக்கு நல்லா வேலையில தான் இருக்கேன். அதேமாதிரி உங்கையா அஞ்சாவது வரை படிச்சாரு... ஏதோ உங்க அப்பா கொஞ்சம் நல்லா கஷ்டப்பட்டு படிச்சதால எம்.ஏ வரைக்கும் படிச்சிட்டு வாதியாரானாறு. நீ அவரைவிட கொஞ்சம் அதிகமா படிச்சு எம்.சி.ஏ வரை படிச்ச... இப்போ நல்லா வேலையில இருக்க... இதுக்கு பேருதாண்டா முன்னேற்றம். ங்கொய்யால எங்கிட்டோ போயி சரக்கை போட்டுட்டாய்னு நெனைக்கிறேன்... சரக்கும் போடல... ஒரு மசுரும் போடல... எல்லாங்கலந்ததுதாண்டா வாழ்கை. எல்லாரும் படிச்சு டாக்டராவோ, எஞ்சிநியராவோ போனா... மத்த வேலையெல்லாம் எவன்டா பார்ப்பான். மத்ததெல்லாம் வாழ்க்கைக்கு தேவையில்லாததா என்ன? படிப்பாளி, உழைப்பாளி, அறிவாளி, படைப்பாளி, தொழிலாளி எல்லாரும் சேந்ததுதாண்டா உலகம். இது தான் பெருசு... அதுதான் பெருசுன்னு சொல்லி மத்ததெல்லாம் இளக்காரமா பாக்குறது வீனாப்போனவய்ங்க மனசுதாண்டா.. மாப்ள புல்லரிக்குதுடா... என்னடா என்னென்னமோ சொல்ற... ? அப்பறமென்னடா மயிரு... நீனே சொல்லு... நம்ம ஆளுகளுக்கு அவன்கிட்ட இருக்கதெல்லாமே பெருசு பெருசா வேணும்... பெரிய வீடு... பெரிய காரு... பெரிய டிவி... பெரிய ஃப்ரிட்ஜு-னு லிஸ்டும் பெருசாவே இருக்கும். ஆனா மனசு மாத்திரம் ரொம்ப சிறுசா இருக்கும். அதமாதிரி மத்த எல்லாமே ரெண்டு அல்லது அதுக்கு மேல வேணும்... ஆனா புள்ளைகுட்டி ஒன்னை பெத்துக்குறதுக்கே அழுது பொழம்புவாய்ங்க... அப்பறம் என்ன மசுத்துக்குடா இவ்வளவு கஷ்டப்பட்டு உழைக்கிராய்ங்க...? புள்ள பாக்கியம் இல்லாதவங்ககிட்ட கேட்டா தெரியும் புள்ளையோட அருமை... எதுக்கு ஓடி ஓடி உழைக்கிரம்னே தெரியாம திரியிராய்ங்கடா ரொம்பப் பேரு... அதான் கடுப்பு மசிரா வருது... டாய் அப்புடியெல்லாம் சொல்லாத... நிறைய காசு பணம் இருந்தாத்தானடா எல்லாத்தையும் அனுபவிக்க முடியுது... என்ன பெருசா அனுபவிக்கிற? நானும் சோறுதான் திங்கிறேன்... நீயும் அதான் திங்கிற... மிஞ்சிப்போனா நீ வேறமாதிரி சுவையில திம்ப... ஆனா கடைசியில கொழுப்பு வந்துருச்சு... சக்கரை வந்திருச்சுன்னு டாக்டர்கிட்ட போயி பணத்தை கொடுப்ப... அதுக்குத்தான அவ்வளவு கஷ்டப்பட்டு சம்பாரிச்ச...? எப்ப பார்த்தாலும்... இது வாங்கணும், அது வாங்கனும்னு டென்சனா இருந்துகிட்டே எல்லா வியாதியையும் வாங்கிக்குவ... அதுக்கும் தியானம் பண்ட்றேன்... சாமிகிட்ட போயி தீட்சை வாங்குறேன்... நோய் வெரட்ட மந்திரிக்கிரேன்னு போயி அவனுக கால்ல விழுந்து விழுந்து எந்திரிப்ப... பாத பூஜை-னு அவனுக கால கழுவி விடுவ... இதுக்குத்தானாடா இவ்வளவு கஷ்டப்பட்ட...? அதுக்கு உன் காலையே ஒழுங்கா ஆற அமர கழுவி வீட்டுல சந்தோசமா இருந்துருக்கலாமேடா... தக்காலி... எங்கயும் போதி மரத்துல படுத்துகிட்டே ஃபோன் பேசுறியா? இல்லடா மாப்புள.. நக்கல் வெங்காயதுக்கொன்னும் கொறைச்சல் இல்ல... நான் சொல்றதுல கொஞ்சமாவது உண்மையிருக்கா இல்லையா...? ரொம்பப் பேரு வாழ்கையில நிமிந்து நிக்கணும்... நிமிந்து நிக்கனும்னே சொல்லி மனசையும் இறுக்கமாக்கிட்டு எதுக்கும் வளைஞ்சு நெளிஞ்சு... நெளிவு சுழிவா வாழத்தெரியாமத்தான் சின்ன சின்ன கஷ்டம் வரும்போதெல்லாம் ஒடிஞ்சு போயிடுராணுக.. சரி அதை விடு... ஏதோ நீனாவது பேசுறதுக்கு நேரம் ஒதுக்குறேன்னு உன்கிட்ட இதெல்லாம் சொன்னேன். இதுக்குமேல சொன்னா எம் மூஞ்சில குத்து விட்டுருவ... அட வெண்ணை இந்த வாரம் குத்து வாரம்னு உனக்கும் தெரிஞ்சு போச்சா...?? Posted by ரோஸ்விக் at 9:45 PM 51 comments Labels: அனுபவம், சிந்தனை, சொற்சித்திரம், வாழ்கை நாம் ஏங்கும் புதுவுலகம்...!!! அண்ணே! நாம இந்த உலகத்துல நமக்குப் பிடிச்ச வாழ்க்கையை வாழ்ந்துகிட்டு இருக்கோமா? இல்ல நம்மளைப் பிடிச்ச வாழ்க்கையை வாழ்ந்துகிட்டு இருக்கோமா?-னு சரியாப் புரியலைண்ணே. ஆனா ஒன்னுண்ணே... எப்போதும் நம்ம ஏதாவது ஒன்னுக்கு ஏங்கிக்கிட்டே இருப்போம். நம்ம அறிவு மூலமாகவும், அறிவியல் மூலமாகவும் நாம கண்டுபிடிச்ச பல கண்டுபிடிபுகளால நமக்கு கண்ணு போனதும், மூலம் வந்ததும் உண்மைதான். இப்ப உள்ள வாழ்க்கை முறையால, நானும் ஜெயிக்கனும், நானும் ஜெயிக்கனும்-னு நம்ம எல்லாரும் மனசால பல மைல் தூரம் ஓடிக்கிட்டும்... மணிக்கணக்கா உட்கார்ந்து வேலை பார்த்துக்கிட்டும் போராடிக்கிட்டே இருக்கோம். இதுல அப்பப்ப வாழ்க்கை போரடிக்குதுன்னு ஒரு புலம்பல் வேற. நம்ம வாழ்க்கையை சுத்தியும், வாழுமிடத்தை சுத்தியும் நம்மளே பல குப்பைகளை குமிச்சு வச்சுகிட்டு மனசுக்குள்ளே குமைஞ்சுகிட்டு இருக்கோம். ஆத்தா அப்பன்கிட்ட பேசுறதுக்குக்கூட அப்பாயிண்ட்மெண்ட் கேட்கிற நிலைமையிலதான் நம்ம வாழ்ந்துகிட்டு இருக்கோம். வாழ்க்கையில முன்னேறனும், முன்னேறனும்னு பல வழிகளையும், வலிகளையும் கண்டுபிடிச்சுட்டு... நம்ம வாழ்க்கைய தொலைச்சுப்புட்டோம். நாம பயன்படுத்துகிற பொருட்கள்-ல பிரச்சனையினாலும், நாம் நிறுவனங்களிடமிருந்து பெரும் சேவைகள்-ல சந்தேகம்னாலும் தொடர்புக்கு நிறைய வாடிக்கையாளர் சேவைகள் அதுவும் இலவச தொடர்பு எண்ணில்... நம்ம ஒவ்வொருவருக்கும் ஒரு (அதற்கு மேற்பட்ட) தொடர்பு எண்கள் இருந்தும் தொடர்புகொள்ள நேரமில்லாமல் இருப்பது வெட்கக்கேடானது தான். நிறைய இருக்குன்னு சொல்றதுக்கு... நேரமில்லை... (இத்தோடவா விடப்போறேன்... அப்பப்ப சாவடிப்பேன்). நீங்க மறந்துடாம, சோம்பேறியா இருந்துடாம, இந்தப் படத்தைப் (ஒன்பது பாகத்தையும்)பாருங்க... முக்கியமா கீழ வரும் Sub Title - ஐப் படிங்க. இந்த திரைப்படத்திற்கு விமர்சனங்கள் வரவேற்கப்படுகிறது! பிரபலப் பதிவர்களுக்கு ஒரு வேண்டுகோள்! இந்தப் படத்தை தங்கள் தளத்திலும் அறிமுகப்படுத்துங்க. நிறைய நண்பர்கள் கண்டு களி(ழி)க்கட்டும். :-) நன்றி இப்படத்தை இணையம் மூலம் பகிர்ந்த நண்பருக்கு! Posted by ரோஸ்விக் at 5:28 AM 23 comments Labels: The Green Beautiful ஒருவரை நேரில் பார்க்காமல் நாம் பழகும்போதோ அல்லது ஒருவரைப்பற்றி கேள்விப்ப்படும்போதோ அவரைப்பற்றிய பிம்பம் நம் மனதில் உருவாவது இயற்கையே. அந்த பிம்பத்திற்கு நாம் ஒரு உருவம் கூட உருவாக்கி வைத்திருப்போம். அந்த பிம்பத்திற்கான இயல்புகள் மற்றும் பண்புகள் நம்மாலேயே கற்பனையில் கலந்து பிசையப்பட்டு அந்த கற்பனை உருவத்தோடு பொருத்தி வைத்திருப்போம். இது அனைவருக்கும் இயல்பானதே. சில சமயங்களில் நாம் கேட்கும் கதைகளுக்கும், சம்பவங்களுக்கும் கூட, சுற்றுப்புறத்தை நமது மனதே கற்பனை செய்து ஒரு திரைப்படம்போல மனத்திரையில் ஓட்டிக்கொண்டிருக்கும். இந்த சுவாரஸ்யம் இல்லையெனில் நமது ரசனையும், கற்பனையும் வறண்டுவிடும். சில சமயங்களில் நாம் உருவாக்கிய பிம்பத்திற்கும், நிஜத்திற்கும் அதிக வித்தியாசம் இருக்காது. அப்படிப்பட்டவர்களை நாம் நேரில் சந்திக்கும்போது ஏற்படும் ஆனந்தம் அளவிட முடியாதது. சிலர் வாய்விட்டு "அப்புடியே நான் நெனைச்சது மாதிரி இருக்கீங்க"-ன்னு வெளிப்படையாகச் சொல்லக்கேட்டிருப்போம். இன்னும் சில சமயங்களில் அவர்களது சொற்களும் செயல்களும் நாம் எதிர்பார்த்ததை விட இன்னும் சிறப்பாக இருக்கும். இத்தகைய நற்செயல்கள் நாம் உருவாக்கி வைத்திருந்த பிம்பத்திற்கு வலு சேர்க்கும். சில சமயங்களில் இந்த கற்பனை பிம்பம் போல, நிஜத்தின் செயல்பாடுகளும், உருவமும் இல்லாமல் பொய்த்துவிடுகிறது. இந்த பிம்பம் உடைபடுதல் ஒன்றும் ஆச்சரியமானதல்ல. ஆனால் பலருக்கு அதிர்ச்சியானதாகும். இந்த பிம்பம் உடைதலின் வெளிப்பாடுதான் "ச்சே இவரை என்னமோன்னு நினைச்சிருந்தேன். ஆனா இப்புடி இருக்காரே!?", "இவரு நான் நினைச்ச மாதிரி இல்லை", "இப்பத்தான் தெரியுது இவரோட உண்மையான முகம்" என்ற புலம்பல்களும், அலுத்துக்கொள்ளுதலும். இந்த பிம்பங்கள் உருவாதலும், உடைதலும் எல்லா வகையான உறவுகளுக்குள்ளும் இருக்கத்தான் செய்யும். இத்தகைய தருணங்களில் தான் சகிப்புத்தன்மை நம்மை காக்கும். சகித்துக்கொள்ளுதல் எனும் பண்பு நம்மிடம் இல்லாத போதுதான் உறவுகளில் சிக்கலும், மன இறுக்கமும் அதிகமாகிறது. நாம் உருவாக்கிக்கொண்ட பிம்பங்களின் மீதான அதிகமான பற்றுதலே இச்சிக்கல்களை அறியாமலே வளர்த்துவருகிறது. எதிர்பாராத நிகழ்வுகளை எதிர்நோக்கும் அசாத்திய குணம் நம்மில் எத்தனை பேரிடம் இருக்கிறது? இந்த பிம்பங்கள் உருவாவது எப்படி இயற்கையோ, அதுபோலத் தான் உடைதலும்! எல்லா மனிதனும், எல்லோருக்கும் எல்லா இடங்களிலும் நல்லவனாகவோ, ஒரே மாதிரியாகவோ இருக்க முடியாது. சூழ்நிலைகள் தாமாகவே நமக்கு முகமாற்றம் செய்துவிடும். நல்லது/கெட்டது - சரி/தவறு என்பவை ஒவ்வொருவருக்குள்ளும் அந்தந்த சூழ்நிலைகள் உருவாக்கும் கோட்பாடுகளே. வழக்கம்போல பெரும்பான்மையே வெற்றிகரமானதாக / வெற்றிபெற்றதாகக் கருதப்படும். அதுதான் சரியா? அதுவும் சரியா? அதுவே சரியா? என்பவை கேள்விக்குறிகளாகவே தொங்கிக்கொண்டிருக்கும். இந்த பிம்பங்களை எப்போதும் திடமான நிலையில் உருவாக்கி விடாதீர்கள். திரவநிலையிலோ, அரை திரவநிலையிலோ இருப்பின் உடைதல் சாத்தியமில்லை. பல்வேறு பாத்திரங்களுக்குள் பொறுத்திக்கொள்ள வசதியாக இருக்கும். என்னைப்போல அவன் இல்லை / நான் விரும்பியது போல அவன் இல்லை என்பது தான் நமது முரண்பாடுகளின் முச்சந்தி. "குற்றம் பார்க்கின் சுற்றம் இல்லை", "குணம்நாடிக் குற்றமும்நாடி அவற்றுள் மிகைநாடி மிக்கக் கொளல்" இவை எவ்வளவு சத்தியமான வார்த்தைகள். இவற்றை கடைபிடித்தாலே நாம் இன்பமாக வாழலாமே! பொறுப்பு துறப்பி: இவ்வளவு சீரியசாக இருக்கும் இந்த பதிவை படித்து என்மீதான பிம்பம் உங்களில் உடைபட்டால் திசைகாட்டி பொறுப்பல்ல. (ரொம்ப நாள் கழிச்சு வந்து எழுதும்போது இவ்வளவு சீரியஸா எழுதுறது எனக்கே கஷ்டமாத்தான் இருக்கு... பொறுத்துக்கங்க) - (பட்டாபட்டி இதை காப்பி பண்ணி கமெண்டு போட்டேன்னு வையி... மவனே இந்த பதிவை மாச மாசம் மீள்பதிவு போட்டுருவேன்) Posted by ரோஸ்விக் at 3:30 PM 54 comments


text: நாயுருவி அல்லது அபமார்க்கி (தாவரவியல் பெயர்; அசய்ரந்தெஸ் அஸ்பெர (Achyranthes aspera) என்பதாகும். ஒரு மருத்துவ மூலிகைச் செடியாகும். ஏறத்தாழ ஒரு மீட்டர் உயரம் வரை நிமிர்ந்து வளரும் இச்செடி இந்தியா, இலங்கை போன்ற நாடுகளில் காணப்படுகிறது.இதன் நெற்று விலங்குகளின் மேல் ஒட்டிச் சென்று வேறு இடங்களில் பரவும். பெயர்கள் நாயுருவிக்கு அபமார்க்கி, நாய்க்குருவி, சரமஞ்சரி, சனம், சுவானம், சேகரி, மாமுனி போன்ற வேறு பெயர்கள் உள்ளன. இவற்றின் விதைகள் (அரிசி) கொண்ட சிறு நெற் கதிர் போல காணப்படுவதால் கதிரி என அழைக்கப்படுகிறது. நாட்டினத்தைக் குறிக்க ‘நாய்’ எனும் பெயர் பயன்படுத்தப்படுகிறது. இதன் விதைகள் தாவரத்திலிருந்து ‘உருவி’ உடலில் ஒட்டிக்கொள்வதால், ‘நாயுருவி’ என்று பெயர் ஏற்பட்டிருக்கலாம். மேலும் இதற்கு கஞ்சரி. சிகிசிரம், கதிரி, கரமஞ்சரி, சிறுகடலாடி, சகரிகம், கொட்டாவி, நாயரஞ்சி போன்ற வேறு பெயர்களும் உள்ளதாக கூறப்படுகிறது. விளக்கம் நாயுருவியானது சிறுசெடி வகையைச் சார்ந்தது. இதன் இலைகளில் மென்மையான ரோம வளரிகளோடு, தலைகீழ் முட்டை வடிவத்தில் காணப்படும். இலைகளும் தண்டும் சிவந்து காணப்படுவது செந்நாயுருவி வகையாகும். இந்தத் தாவரமானது பீட்டா கரோடீன் (Beta-Carotene), வைட்டமின் – சி, கால்சியம் ஆகியவற்றைக் கொண்டுள்ளது. நாயுருவின் வேறு மொழிப்பெயர்கள் தெலுங்கு:உட்டாரெனி(Uttareni) கன்னடம்:உட்டரனீ(Uttaranee) மலையாளம்:கடலாட்(Kadalad) இந்தி:சிர்-சிர்(Chir-Chir) சமஸ்கிருதம்:அபமர்க(Apamarga) ஆங்கிலம்:ரப்சாப்(அ)ப்ரிகிலி ரப்சாப்(Rough Chaff or Prickly Chaff) வாழிடம் இது இந்தியாவில் எங்கும் வளரக்கூடிய பூண்டுச் செடி. இதில் செந்நாயுருவி என்றொரு வகையுள்ளது. நாயுருவின் பண்புகள் சுவை:கைப்பு ,துவர்ப்பு ,கார்ப்பு தன்மை:வெப்பம் பிரிவு:கார்ப்பு குணம் வேரினால் அழகுண்டாகும் இலை, கீழ்வாய்க்குரிதிப்போக்கையும், கழிச்சல், ஐயநோய், வியர்வை, வெள்ளை இவைகளையும் போக்கும். செந்நாயுருவி செந்நாயுருவின் பயன்கள் இது வீக்கம்,பாண்டு,காமாலை இவை நீக்கும். வேர்ப் பொடியுடன் சிறிது மிளகு பொடியும் ,தேனும் சேர்த்துக்கொடுக்க இருமல் நீங்கும் நாயுருவி விதையை அரிசி கழுவிய நீருடன் உட்கொண்டால் மூலம் நீங்கும் மூளை நோய்களை நீக்கும். குறிப்பு இவ்விரு வகைளிலும் செந்நாயுருவி சிறப்புடைது. மேற்கோள்கள் மூலிகைகள் மெய்யிருவித்திலையிகள்


ஐ.தே.கட்சியுடன் ஜனாதிபதியின் அதிருப்தி அதிகரித்து வருகின்றது


text: காகம் (crow) என்பது கோர்வசு பேரினத்தினைச் சார்ந்த பறவையாகும். "காகம்" என்ற சொல் கோர்வசு பேரினத்தின் பல சிற்றினங்களைக் குறிக்கின்ற ஒரு பொதுப்பெயராக உள்ளது. கோர்வசு பேரினத்திலுள்ள பல்வேறு சிற்றினங்கள் கீழே கொடுக்கப்பட்டுள்ளன: கோர்வசு அல்பசு - பைட் காகம் (மத்திய ஆப்பிரிக்க கடற்கரைகள் தென்னாப்பிரிக்காவுக்கு) கோர்வசு பென்னெட்டி - சிறிய காகம் (ஆஸ்திரேலியா) கோர்வசு பிராச்சிரைன்கோஸ் - அமெரிக்க காகம் (அமெரிக்கா, தெற்கு கனடா, வடக்கு மெக்சிகோ) கோர்வசு காரினசு - கேப் காகம் அல்லது கேப் ரூக் (கிழக்கு மற்றும் தெற்கு ஆப்பிரிக்கா) கோர்வசு கோர்னிக்சு - வடமேற்கு காகம் (ஒலிம்பிக் தீபகற்பம் முதல் தென்மேற்கு அலாஸ்கா வரை) கோர்வசு கரோனே - ஹூட் காகம் (வடக்கு மற்றும் கிழக்கு ஐரோப்பா மற்றும் வடக்கு ஆப்பிரிக்கா) கோர்வசு கொரோன் - கரியன் காகம் (ஐரோப்பா மற்றும் கிழக்கு ஆசியா) கோர்வஸ் எடித்தே - சோமாலிய காகம் அல்லது குள்ள காக்கை (கிழக்கு ஆப்பிரிக்கா) கோர்வசு என்கா - மெல்லிய பில் காகம் (மலேசியா, போர்னியோ, இந்தோனேசியா) கோர்வசு புளோரென்சிசு - புளோரஸ் காகம் (புளோரஸ் தீவு) கோர்வசு புசிகாபில்லசு - பழுப்பு-தலை காகம் (நியூ கினியா) கோர்வசு ஹவாயென்சிசு (முன்னர் சி. டிராபிகசு ) - ஹவாய் காகம் (ஹவாய்) கோர்வசு இம்பாரட்டசு - தமாஉலிபசு காகம் (மெக்சிகோ வளைகுடா கடற்கரை) கோர்வசு இன்சுலாரிசு - பிசுமார்க் காகம் (பிசுமார்க் தீவுக்கூட்டம், பப்புவா நியூ கினியா) கோர்வஸ் ஜமைக்காசென்சிஸ் - ஜமைக்கா காகம் (ஜமைக்கா) கோர்வசு குபரி - மரியானா காகம் அல்லது ஆகா (குவாம், ரோட்டா) கோர்வசு இலுகோக்னாபலசு - வெள்ளை கழுத்து காகம் (ஹைட்டி, டொமினிகன் குடியரசு, புவேர்ட்டோ ரிக்கோ) கோர்வசு மேக்ரோஹைன்கோசு - காட்டு காகம் (கிழக்கு ஆசியா, இமயமலை, பிலிப்பைன்ஸ்) கோர்வசு மேக்ரோஹைன்கோசு மேக்ரோஹைன்கோஸ் - பெரிய பில் காகம் கோர்வசு மேக்ரோரைன்கசு லெவெலண்டி - கிழக்கு காட்டு காகம் (இந்தியா, பர்மா) கோர்வசு மேக்ரோஹைன்கோசு குல்மினடசு - இந்திய காட்டுக் காகம் கோர்வசு மீக்கி - பூகேன்வில் காகம் அல்லது சாலமன் தீவுகள் காகம் (வடக்கு சாலமன் தீவுகள்) கோர்வசு மோனெடுலோயிட்சு - புதிய கலிடோனிய காகம் (புதிய கலிடோனியா, விசுவாச தீவுகள்) கோர்வசு நாசிகசு - கியூபா காகம் (கியூபா, இஸ்லா டி லா ஜுவென்டுட், கிராண்ட் கைகோஸ் தீவு) கோர்வசு ஓரு - டொரேசிய காகம் அல்லது ஆஸ்திரேலிய காகம் (ஆஸ்திரேலியா, நியூ கினியா மற்றும் அருகிலுள்ள தீவுகள்) கோர்வசு ஆஸிஃப்ராகஸ் - மீன் காகம் (தென்கிழக்கு அமெரிக்க கடற்கரை) கோர்வசு பால்மரம் - பனை காகம் (கியூபா, ஹைட்டி, டொமினிகன் குடியரசு) கோர்வசு சினலோவா - சினலோவா காகம் (சோனோராவிலிருந்து கொலிமா வரை பசிபிக் கடற்கரை) கோர்வசு ஸ்ப்ளென்டென்ஸ் - வீட்டுக் காகம் அல்லது இந்திய வீட்டு காகம் (இந்திய துணைக் கண்டம், மத்திய கிழக்கு, கிழக்கு ஆப்பிரிக்கா) கோர்வஸ் டொர்குவடசு - காலர் காகம் (கிழக்கு சீனா, தெற்கே வியட்நாமில்) கோர்வசு ட்ரிசுடிசு - சாம்பல் காகம் அல்லது வெற்று முகம் கொண்ட காகம் (நியூ கினியா மற்றும் அண்டை தீவுகள்) கோர்வசு டைபிகசு - பைப்பிங் காகம் அல்லது செலிபசு பைட் காகம் (சுலவேசி, முனா, புட்டுங்) கோர்வசு யூனிகலர் - பாங்கை காகம் (பாங்காய் தீவு) கோர்வசு வேலிடசு- நீண்ட அலகு காகம் (வடக்கு மொலுக்காஸ்) கோர்வசு வயலசெசு - வயலட் காகம் (செரம்) - மெல்லிய பில்ட் காகத்திலிருந்து சமீபத்திய பிளவு கோர்வசு வூட்ஃபோர்டி - வெள்ளை பில் காகம் அல்லது சாலமன் தீவுகள் காகம் (தெற்கு சாலமன் தீவுகள்) மேலும் காண்க ரூக் மேலும் படிக்க காக்கைகள்


text: தினமலர் முதல் பக்கம் வாராந்திர பகுதி மொபைல் மலர்( From டிசம்பர் 09,2013 To டிசம்பர் 15,2013 ) 1. எச்.டி.சியின் விலை உயர்ந்த ஸ்மார்ட் போன் எச்..டி.சி. நிறுவனம், தன் மொபைல் போன்களிலேயே, மிக அதிக விலையிடப்பட்ட மொபைல் போனை, இந்தியச் சந்தையில், அண்மையில் அறிமுகப்படுத்தியுள்ளது. இதன் அதிக பட்ச சில்லரை விலை ரூ. 61,490. இது எச்.டி.சி. ஒன் மேக்ஸ் ('One Max') என அழைக்கப்படுகிறது. ஆனால், சந்தையில் இது ரூ.56,490க்குக் கிடைக்கலாம். இருப்பதிலேயே மிகப் பெரிய திரையாக 5.9 அங்குல திரை இதில் உள்ளது. இதுவரை 4.7 அங்குல அகலத் திரையினையே எச்.டி.சி. .. 2. சாம்சங் காலக்ஸி எஸ் டூயோஸ் 2 சாம்சங் நிறுவனம், தன்னுடைய காலக்ஸி வரிசையில் வெளியிட்ட எஸ் டூயோஸ் 2 மொபைல் போனை (GTS7582), அண்மையில் இந்தியாவில் விற்பனைக்கு வெளியிட்டது. இணைய விற்பனைத் தளமான ஐணஞூடிஞஞுச்ட்ல் இந்த தகவல் கிடைக்கிறது. இதில் 4 அங்குல கெபாசிடிவ் டச் ஸ்கிரீன் தரப்பட்டுள்ளது . இதன் டிஸ்பிளே 400 × 800 பிக்ஸெல் திறன் கொண்டது. 1.2 கிகா ஹெர்ட்ஸ் திறனுடன் இயங்கும் ப்ராசசர் இதில் இணைக்கப்பட்டுள்ளது. 5 மெகா .. 3. மைக்ரோமேக்ஸ் கேன்வாஸ் ஜூஸ் ஏ 77 சென்ற வாரம் முதலில் இணையத் தளங்களிலும், பின்னர் மொபைல் போன் விற்பனை நிலையங்களிலும், விற்பனைக்கு அறிமுகமான, மைக்ரோமேக்ஸ் கேன்வாஸ் ஜூஸ் ஏ 77 ஸ்மார்ட் போன், பல்வேறு அம்சங்களில் சிறப்பான திறன் கொண்டதாக அமைந்துள்ளது. இரண்டு சிம் சப்போர்ட், 5 அங்குல கெபாசிடிவ் டச் ஸ்கிரீன், 1.3 கிகா ஹெர்ட்ஸ் வேகத்தில் இயங்க்கும் எம்.டி. 6572 டூயல் கோர் ப்ராசசர், 4.2. ஜெல்லி பீன் ஆண்ட்ராய்ட் சிஸ்டம், 5 .. 4. நோக்கியா லூமியா 525 அண்மையில் நோக்கியா நிறுவனம் தான் விரைவில் வெளியிட இருக்கும் லூமியா 525 ஸ்மார்ட் போன் குறித்த அறிவிப்பினை வெளியிட்டுள்ளது. லூமியா 520னைத் தொடர்ந்து வெளி வர இருக்கும் இந்த போன், ஒரு விண்டோஸ் இயக்க மொபைல் போனாக இருக்கும். இதன் 4 அங்குல சென்சிடிவ் திரை, விரல் நகத்திற்கும், கையில் அணிந்திருக்கும் உறைக்கும் கூட இயங்கும். இதில் ஸ்நாப் ட்ரேகன் எஸ்4 ப்ராசசர் 1 கிகா ஹெர்ட்ஸ் ..


குறள் அதிகாரம் : இரவு ( குறள் எண் : 1051 ) மு.வ : இரந்து கேட்க தக்கவரைக் கண்டால் அவனிடம் இரக்க வேண்டும், அவர் இல்லை என்று ஒளிப்பாரானால் அது அவர்க்கு பழி, தமக்கு பழி அன்று. சாலமன் பாப்பையா : ஏதும் இல்லா நிலையில், எவரிடம் ஏற்பது இழிவாகாது என்று தோன்றுகிழதோ அவரிடம் பிச்சை ஏற்கலாம்; அவர் தர மறுத்து, மறைத்தால் பழி அவர்க்கே; இரப்பவர்க்கு அன்று.


text: சிறுவனை தூக்கி செல்ல முயன்ற : பெண்ணை மடக்கி பிடித்த பொதுமக்கள் : | - hindutamil.in Last Updated : 14 Jul, 2021 03:15 AM Published : 14 Jul 2021 03:15 AM Last Updated : 14 Jul 2021 03:15 AM சிறுவனை தூக்கி செல்ல முயன்ற : பெண்ணை மடக்கி பிடித்த பொதுமக்கள் : கண்ணமங்கலத்தில் சிறுவனை தூக்கிச் செல்ல முயன்ற இளம்பெண்ணை பிடித்து காவல் நிலையத்தில் பொதுமக்கள் ஒப்படைத்தனர். திருவண்ணாமலை மாவட்டம் கண்ணமங்கலம் அம்பேத்கர் நகரில் வசிப்பவர் செந்தில்குமார். இவரது மகன் சந்தோஷ்(3). இந்த சிறுவன், தனது வீட்டின் முன்பு நேற்று விளையாடிக் கொண்டிருந்தார். அப்போது, அவ் வழியாக சென்ற இளம்பெண், சிறுவனை திடீரென தூக்கிக் கொண்டு புறப்பட்டபோது, சிறுவன் சத்தம் போட்டுள்ளார். இதைப்பார்த்து அதிர்ச்சி அடைந்த அப்பகுதி மக்கள், இளம்பெண்ணை பிடித்து, அவரிடம் இருந்து சிறுவனை மீட்டனர். பின்னர், இளம்பெண்ணை கண்ணமங்கலம் காவல் நிலையத்தில் ஒப்படைத்தனர். விசாரணையில், "சிறுவனை தூக்கி செல்ல முயன்ற இளம்பெண், திருவண்ணாமலை அடுத்த தலையாம்பள்ளம் கிராமத்தில் வசிக்கும் பாபு மனைவி வள்ளி(32) என்பதும், வேலூரில் உள்ள உறவினர் வீட்டுக்கு சென்றுவிட்டு, சொந்த கிராமத்துக்கு பேருந்தில் திரும்பும் வழியில் கண்ணமங்கலத்தில் கீழே இறங்கியதும், கடந்த சில மாதங்களாக மனநிலை பாதிக்கப்பட்டு இருப்பதும்" தெரியவந்தது. இதைத்தொடர்ந்து தலையாம்பள்ளம் கிராமத்தில் உள்ளவர்களை தொடர்பு கொண்டு, அவரது உறவினர் களை வரவழைத்து வள்ளியை காவல்துறையினர் ஒப்படைத்தனர். இவர் மீது, வேலூர் காவல் நிலையத்திலும் குழந்தையை தூக்கி செல்ல முயன்றதாக குற்றச்சாட்டு உள்ளது என்பது குறிப்பிடத்தக்கது.


text: சென்ற ஒருதலைமுறையாக நம் சிந்தனையில் ஒரு பெரிய சிக்கல் உருவாகியிருப்பதை நடராஜகுருவும் நித்ய சைதன்ய யதியும் பலமுறைச் சுட்டிக்காட்டியிருக்கிறார்கள். சிந்தனைக்கு ஒரு தொடர்ச்சி உள்ளது. அது எளிய படிமங்களாக பழங்குடி வாழ்விலிருந்து எழுகிறது. பின்னர் சொல்வடிவமும் தர்க்கவடிவமும் பெறுகையில் தரிசனமும் தத்துவமும் ஆகிறது. அதன்பின் பிற தரிசனங்களுடனும் தத்துவங்களுடனும் உரையாடுகிறது. வாழ்க்கையின் பல்வேறு தருணங்களில் அன்றாட யதார்த்ததுடன் மோதுகிறது. விளைவாக வளர்சிதை மாற்றம் அடைந்து நம்மிடம் வந்துசேர்கிறது. நம்மிடமிருந்து வருங்காலம் நோக்கிச் செல்கிறது. ஆனால் சென்ற தலைமுறைமுதல் நாம் தொல்நூல்களை அவற்றின் வேர்களையும், கடந்தகால வளர்ச்சிப்போக்கையும் முழுமையாக உதாசீனம் செய்து மொழிப்புலத்தில் இருந்தும் பண்பாட்டுப்புலத்தில் இருந்தும் முழுமையாகத் துண்டித்து எடுத்துக்கொண்டு சமகாலதேவைகளுக்கும் புரிதல்களுக்கும் ஏற்ப விளக்கிக்கொள்ள ஆரம்பித்துள்ளோம். திருக்குறள் இப்போக்கின் முதற்பெரும்பலி. பதஞ்சலி யோகசூத்திரம் வரை இந்த மனநிலையின் பலிகளாக ஆகியிருக்கின்றன. இது நம் கல்விச்சோம்பலின் விளைவு. மரபின்மீதான கல்வியை அளிக்கும் அமைப்புக்களின் வீழ்ச்சியும் இதற்குக் காரணம். அத்துடன் எளிய அரசியல்முன்முடிவுகளும், இனமொழிவட்டாரக் காழ்ப்புகளும் இதில் ஊடாடுகின்றன. சிந்தனைமரபு என்பது அத்துடன் எந்தத் தொடர்பும் இல்லாத முச்சந்தி அரசியல்வாதிகளின் உள்நோக்கங்களுக்கும் உணர்ச்சிகளுக்கும் ஏற்பத் திரிபடைவதென்பது மிகப்பெரிய அழிவு. மீட்டெடுக்கமுடியாத சரிவு அது. ஒவ்வொரு மெய்தேடியும் ஒவ்வொரு அறிதலுக்கும் இந்த காக்காக்கும்பலுடன் சண்டைக்கு நின்றாகவேண்டும் என்னும் நிலை மெல்ல இந்தியாவெங்கும் இன்று உருவாகிவிட்டிருக்கிறது இதன் விளைவாக உருவான குறுகல்களே இன்று நம் மெய்நூல்கள் அனைத்தையும் சூழ்ந்துள்ளன. குறள் என்றாலும் கீதை என்றாலும் இரு எல்லைகளில் நின்றிருக்கும் குறுக்கல்களையே நாம் இயல்பாக அடைவோம். அவற்றைக் கடந்து அந்நூல்களைச் சென்றடைவதென்பது மிகப்பெரிய சவால். ஒவ்வொரு சிந்தனையின் மீது எடைமிக்க வெறுப்பும் கசப்பும் ஏற்றிவைக்கப்பட்டிருக்கிறது. எண்ணிப்பாருங்கள் , இன்று தமிழகத்தில் பிறந்த ஒருவர் அத்வைதவேதாந்தத்தை கற்கவேண்டுமென்றால் அவர் கடந்துவரவேண்டிய பொதுப்புத்தித் திரிபுகள், வெறுப்பு முத்திரைகள் எவ்வளவு! இந்தச்சூழலிலேயே இந்தியமெய்யியல் சார்ந்து நான் சிலவற்றை எழுதத் தொடங்கினேன். எனக்கு அதில் பெரிய தயக்கம் இருந்தது. என் தகுதி சார்ந்து அல்ல, அது என் ஆசிரியர்களின் தகுதி. அதில் எனக்கு ஐயமில்லை. நான் இலக்கியவாதி, புனைவெழுத்தாளன் என்பதன் தயக்கம் அது. என் பணியிலிருந்து விலகிச்செல்வதைப்பற்றிய ஐயம். ஆனாலும் இங்கு அது தேவையாகிறதென்று உணர்ந்தேன். ஒன்று நவீன அறிவுச்சூழலுக்குரிய மொழிநடை எனக்கு உள்ளது. நவீன அறிவுச்சொல்லாடலின் பகுதியாகவும் இருக்கிறேன். ஆகவே என்னால் மட்டுமே சொல்லக்கூடிய சில உள்ளன எனத் தோன்றியது ஆயினும் அபூர்வமாகவே இந்தத்தளத்தில் ஏதாவது எழுதியிருக்கிறேன். பெரும்பாலும் இவை சொற்பொழிவுகளின் வரிவடிவங்கள். நாம் சாதாரணமாக புழங்கும் நூல்களையும், சிந்தனைகளையும் அவற்றின் மெய்யியல்பின்புலத்தில் பொருத்தி முழுமையாகப்பார்ப்பதற்கான முயற்சிகள் என இவற்றைச் சொல்லமுடியும். அந்தக்கோணத்தில் இவை சில திறப்புகளை நிகழ்த்தக்கூடும். இதன் முதல்பதிப்பு தமிழினி வசந்தகுமாராலும் இரண்டாம்பதிப்பு சொல்புதிது சீனுவாலும் வெளியிடப்பட்டது. மூன்றாம்பதிப்பை வெளியிடும் கிழக்கு பதிப்பகத்திற்கு நன்றி ஜெயமோகன் [கிழக்கு வெளியீடாக வரவிருக்கும் இந்தியஞானம் நூலின் மூன்றாம்பதிப்புக்கான முன்னுரை]


யார் பிரதமராக வேண்டும் ? - மோடியா ? ராகுலா ? | Makkal Yaar Pakkam - Alltamilshow யார் பிரதமராக வேண்டும் ? - மோடியா ? ராகுலா ? | Makkal Yaar Pakkam